Gremm derc'hanel - Wikipedia\nDazgwereder SNAP-8 DR (1968-1969)\n0,6-1 MW, trelosk U-Zr, yenaer Na-K\nKalon un dazgwereder derc'hanel\n250 kW evit ober skinlunioù\nGremm derc'hanel, gremm atomel, energiezh nukleel , a reer eus ar gremm a vez ganet a-emdarzh pe ent-kalvezadel gant an dazgweredoù derc'hanel. Sterioù arall zo d'an termen evelato, evel ar kenderc'hañ gremmoù tredanel, gwrezel ha treloc'hel diwar dazgweredoù derc'hanel, hag o arver peoc'hiek pe vrezelgar ; gant ar bomm "gremm derc'hanel" e vez graet neuze evit komz eus disoc'h un dazgwered koulz hag eus ar ouiziegezh hag ar c'halvezerezh a ro tro da arverañ ar gremm-se a-benn bastañ da ezhommoù mab-den er bed a-vremañ.\nE derc'hanoù un nebeud izotopoù eus lod elfennoù kimiek (skinizotopoù) e c'hoarvez an dazgweredoù-se. Skiriadur an uraniom U-235 (235U) eo an hini anavezetañ peogwir ez eo drezañ ez a an darn vuiañ eus an dazgweredoù derc'hanel en-dro ha peogwir ez eo an izotop paotañ war an Douar hag e diabarzh ar stered. Izotopoù arall a c'haller arverañ, evel ar strontiom 90Sr, ar poloniom 210Po, an toriom 232Th pe ar plutoniom 239Pu.\nMeur a galvezerezh hag a skiant a implij ar gremm derc'hanel : ar c'henderc'hañ tredan eo an hini muiañ-anavezet, hogen en henoniezh e vez arveret hag er vezekniezh ivez.\nAr skiriadur derc'hanel (torret e vez derc'han atomoù pounner) hag an uniadur derc'hanel (kendeuzet e vez derc'hanoù atomoù skañv) eo ar c'halverezhioù muiañ-arveret evit kenderc'hañ gremm a c'haller implijout. Disheñvel eo an elfennoù hag ar c'halvezerezhioù hervez ma venner kaout dazgweredoù mestroniet, evel pa genderc'her tredan, pe zireol evel ar re a c'hoarvez en armoù derc'hanel.\nUn trede doare zo, anvet "ganerioù gwrezel dre skinizotopoù" (GGS), a implijer en daspugnerioù hirbadus a vag ardivinkoù na lonkont ket kalz tredan : dastumet e vez ar wrez a zeu eus digevanidigezh skinizotopoù kent he zreiñ da dredan.\nDindan stumm rannigoù war lusk e vez ar gremm a vez ganet gant an dazgweredoù derc'hanel. Harzet e vez o fiñvoù gant ar metoù, ar pezh a ro gwrez a vez troet e gremm treloc'hus a-drugarez da gefluskerioù dre ezleskiñ evel troellrodoù-dre-vurezh. Tu zo da arverañ ar gremm-se evit kas listri bras war vor pe genderc'hañ tredan er c'hreizennoù derc'hanel.\nPerzh dibar ar gremm derc'hanel eo ar feur etre tolz an danvez arveret ha perzhioù uhel ar gremm a vez deveret dioutañ ; uheloc'h eget forzh pe c'hremm arall anavezet eo, petra bennak ma n'eo ket gwall efedus ar c'halvezerezh-se, pa goller etre 86 ha 90% eus ar gremm a vez ganet.\nBras-divent eo ar c'hementad gremm a vez ganet, abalamour da dolz ar rannigoù a implijer hag a dro war-eeun da c'hremm en abeg d'ar feur etre an tolz hag ar gremm evel m'eo bet displeget gant ar fizikour alaman Albert Einstein (1879-1955).\n1.1 Dazgweredoù derc'hanel\n1.2 Skiriadur derc'hanel\n1.3 Uniadur derc'hanel\n1.4 Reizhiadoù derc'hanel arall\n2 Pennaennoù fizikel\n2.1 Atomoù hag izotopoù\n2.2 Derc'han un atom\n2.5 Digevanidigezh α\n2.6 Digevanidigezh β\n2.7 Muzuliañ ar skinoberiegeh\n3 Kalvezerezh derc'hanel\n3.1 Arver milourel\n3.1.3 Aerlistri brezel\n3.2 Arver trevourel\n3.3 Kenderc'hañ tredan\n3.3.1 Dre skiriadur\n3.3.2 Dre uniadur\n3.3.3 Kalvezerezhioù all\n4 Dilerc'hioù skinoberiek\n5 Dael a-zivout ar gremm derc'hanel\n7.1 E galleg\n7.2 E saozneg\n8 Daveennoù brezhonek\nDazgweredoù derc'hanel[kemmañ | kemmañ ar vammenn]\nE 1896 e verzas ar fizikour gall Henri Becquerel (1852-1908) e veze eztaolet skinoù gant lod elfennoù kimiek. Gantañ ha gant fizikourion arall evel Marie Curie (1867-1934) e voe studiet ar skinoù-se, a oa disheñvel diouzh ar skinoù X a oa anavezet dija. Tri doare skinoù a voe termenet, hag anvet α alpha, β beta ha γ gamma diouzh teir lizherenn gentañ al lizherenneg c'hresianek. Buan e verzjont e teue ar skinoù-se eus derc'han an atomoù evel ma oa bet deskrivet e 1911 gant ar fizikour zelandneveziat Ernest Rutherford (1871-1937).\nE 1932 e voe prouet bezoud an neutron gant ar fizikour saoz James Chadwick (1891-1974) ; gant an Aostrian Wolfgang Ernst Pauli (1900-1958) e oa bet rakwelet daou vloaz abretoc'h. Raktal goude e verzas an Italian Enrico Fermi (1901-1954) e oa neutronoù eus lod skinoù a vez ec'hodet e-kerzh argerzhioù dibar an digevanidigezh.\nA-hed ar bloavezhioù 1930 e voe E. Fermi hag e skipailh o skinata tremen 60 elfenn gimiek gant neutronoù, ha dre an uraniom-235 e voe kenderc'het derc'hanoù bariom, evel ma voe diskouezet en Alamagn gant Lise Meitner (1878-1968), Otto Hahn (1879-1968) ha Fritz Strassmann (1902-1980) – ar skiriadur derc'hanel kentañ bet graet biskoazh gant mab-den a oa c'hoarvezet e labourva Enrico Fermi eta.\nDa heul kavadenn E. Fermi e verzas ar Gall Jean Frédéric Joliot-Curie (1900-1958) e oa bet ganet neutronoù ouzhpenn ar bariom, ar pezh a roe tro da aozañ dazgweredoù ristennek, da lavaret eo dazgweredoù o tegas reoù arall.\nGant W. E. Pauli adarre e oa bet rakwelet an neutrino e 1930, a voe arsellet e 1956 gant an Amerikan Clyde Cowan (1919-1974) hag e skipailh ; dre an neutrino e c'halled displegañ ar skinoù β.\nSkiriadur derc'hanel[kemmañ | kemmañ ar vammenn]\nR. Oppenheimer, E. Fermi, E. Lawrence\n"Skiriadur derc'hanel" a reer eus un dazgwered a c'hoarvez e derc'hanoù an atomoù pa vez rannet un derc'han pounner e reoù bihanoc'h ; neutronennoù dizalc'h, foton (skinoù γ peurliesañ), rannigoù α (derc'hanoù heliom) ha β (elektron ha pozitron uhel ar gremm enno) a vez kenderc'het ivez.\nAdalek miz Ebrel 1939 hag a-hed an Eil brezel-bed e tiorroas Alamagn un raktres gremm derc'hanel anvet Uranprojekt e-sell da genderc'hañ armoù derc'hanel.\nD'an 2 a viz Kerzu 1942 e voe kentradet kentañ dazgwereder derc'hanel Istor mab-den, ar Chicago Pile-1 (CP-1), e Skol-veur Chicago ; ur rann eus ar raktres Manhattan Project renet gant Robert Oppenheimer (1904-1967) e oa. Ne oa ket CP-1 an dazgwereder kentañ en Istor ar bed avat : unan naturel a oa en Oklo e Gabon daou vilion a vloavezhioù zo.\nE stern an hevelep raktres e voe savet un dazgwereder kalz brasoc'h en Hanford Site e Stad Washington evit kenderc'hañ plutoniom hag arfonnañ uraniom, da lavaret eo kreskiñ an niver a izotopoù a c'haller skiriañ.\nD'ar 16 a viz Gouhere 1945 e voe lakaet ar vombezenn derc'hanel gentañ da darzhañ e gouelec'h Alamogordo (New Mexico) ; kevatal da 19 kt trinitrotoluen (T. N. T. C7H5N3O6) e voe galloud an darzhadenn. Da heul an taol-arnod-se e voe fardet div vombezenn arall, unan anvet Little Boy ("Paotrig", 16 kt TNT) diwar uraniom arfonnet a voe bannet war Hiroshima d'ar 6 a viz Eost 1945 hag unan arall anvet Fat Man ("Gwaz Tev", 22 kt TNT) diwar blutoniom a voe bannet war Nagasaki d'an 9 a viz Eost 1945. Da heul an div vannadenn-se e voe echuet an Eil brezel-bed gant daskor Japan.\nDiouzh o zu, an Alamaned ne zeujont ket a-benn da beurechuiñ o raktres kent daskor Alamagn d'an 8 a viz Mae 1945.\nDiwezhatoc'h e voe sevenet raktresoù derc'hanel gant U. R. S. S., a vannas he bombezenn gantañ d'an 29 a viz Eost 1949, gant ar Rouantelezh-Unanet (3 a viz Here 1952) ha Bro-C'hall (13 a viz C'hwevrer 1960). Adal neuze e voe kevezerezh etre an daou vloc'had bet ganet diwar ar brezel, hini ar Reter ha hini ar C'hornôg ; dizale e voe pep hini anezho e-tailh da zistruj egile meur a wech.\nKen abred hag e-kerzh ar bloavezhioù 1940 e oa bet kinniget gant an amiral amerikan Hyman G. Rickover (1900-1986) fardañ dazgweredoù derc'hanel a-benn kenderc'hañ tredan evit treloc'hañ al listri-spluj a yae en-dro dre c'hazeoul, un trelosk kondon. E 1953 e voe savet an dazgwereder kentañ, ha d'ar 17 a viz Genver 1955 e voe loc'het al lestr-spluj nukleel kentañ, an USS Nautilis / SSN-571.\nAdal neuze e voe arveret ar gremm derc'hanel evit loc'hañ listri bras, koulz re vrezel (listri-spluj, dougerioù-nijerezioù) ha re drevourel evel sammlistri ha skorndorrerioù : galloudus eo ar c'hefluskerioù derc'hanel, bihanoc'h int eget ar re dre enleskiñ, n'eus ket ezhomm da lestrañ tonennadoù a drelosk, ha pelloc'h e kasont hep ma vefe ret o boueta en-dro.\nDiwar skouer ar c'hefluskerioù-se e voe fardet reoù arall a-benn kenderc'hañ tredan ; ar c'hemmoù nemeto a voe degaset eo ar reolennoù surentez, ur c'hresk er galloud hag en efedusted, hag arver an teknologiezhioù nevesañ.\nEtre 1950 ha 1960, e Kanada, e voe ijinet un doare nevez da fardañ dazgweredoù derc'hanel : e-lec'h mont en-dro dre uraniom arfonnet ha dour H2O evit gorrekaat an dazgwered ez arveront uraniom naturel ha dour pounner D2O (pe : 2H2O) – un izotop eus an hidrogen eo an deuteriom 21D, a c'haller envel "hidrogen-2" ha notenniñ H-2 ivez.\nLod dazgwerederioù da genderchañ tredan a zo gorrekaet gant karbon pe haloù teuz (bariom pe veriliom peurliesañ). Gant hevelep dazgwerederioù e voe kefluskeriet ar bombezer nukleel kentañ e 1954 ; dilezet eo bet ar c'halvezerezh-se da heul diorroadur ar fuc'helloù gerc'hellañ etrekevandirel (FKE, ICBM e saozneg evit InterContinental Ballistic Missile). Stadoù zo, Bro-C'hall hag Italia en o zouez, a zibabas ijinañ o doare dezho da sevel dazgweredoù derc'hanel a-benn kenderc'hañ tredan.\nE 1946 e voe savet Clementine e Los Alamos, an dazgwereder kentañ oc'h averañ neutronoù prim, diwar blutoniom, ha bevargant da yenaer. E 1951 e voe implijet ar c'halvezerezh-se da fardañ tredan, hag e 1996 e teuas Superphenix, un dazgwereder prim 1 200 MWe a c'halloud. Skinizotopoù ar plutoniom, an toriom hag an uraniom eo an trelosk, pa ne c'hallont ket bout skiriet gant neutronoù gwrezel, a zo re c'horrek.\nE deroù ar bloavezhioù 1950 e kinnigas an Amerikan Ernest O. Lawrence (1901-1958) ober gant toriom hepken ha neutronoù diavaez evit fardañ un doare dazgwereder nevez, a reer dazgwerederioù iseizik anezho : e-lec'h mont en-dro dre un dazgwered ristennek ez arveront ur c'hwimmer rannigoù evit kenderc'hañ neutronoù. E 1993 e voe ijinet gant an Italian Carlo Rubbia (bet ganet e 1934) ober gant ur c'hwimmer protonoù.\nADS a reer e saozneg eus hevelep dazgwerederioù, evit Accelerator Driven System, a vefe "Reizhiad Sturiet dre C'hwimmer" e brezhoneg.\nGreanti addanzen La Hague\nSplet pennañ ar skiriadur derc'hanel eo na ober gant treloskoù kondon, ha neuze na ec'hodiñ aezhennoù gwered brouti, ar pezh a zo pouezus e-kenver komenad Kyōto a redi ar Stadoù da baeañ un taos dre donennad CO2 ec'hodet en aergelc'h an Douar. Ouzhpenn-se e c'han kementadoù bras a c'hremm diwar nebeut a drelosk, ha trawalc'h a drelosk nukleel zo evit bastañ d'an ezhommoù e-pad ar c'hantved da zont.\nKevret gant kementadoù bras a c'hremm e kenderc'h ar skiriadur derc'hanel dilerc'hioù skinoberiant a ranker etrepaouezañ e lec'hioù digenvez hag evezhiet e-pad pell.\nTu zo ivez da addanzen an dilerc'hioù a-benn adtapout an uraniom hag ar plutoniom a zo chomet enno, evel ma vez graet abaoe 1966 e greanti addanzen La Hague (Bro-C'hall).\nEc'hodadoù ameeun a c'hoarvez e-kerzh ar sevel kreizennoù derc'hanel, ar fardañ trelosk hag ar merañ an dilerc'hioù. Arvarus-kenañ eo an ec'hodadoù-se, a c'hall saotrañ an endro ha degas kleñvedoù marvus er boudoù bev.\nKantvedadoù zo rekis evit ma tigenaozfe an dilerc'hioù – kuriom, neptuniom, amerikiom hag arall ; ret eo neuze o gwareziñ a-hed an amzer evit mirout outo ag ober droug pe zroug. Ouzhpenn-se e c'hallfe an dilerc'hioù-se bout laeret ha servijout da sevel armoù nukleel.\nUniadur derc'hanel[kemmañ | kemmañ ar vammenn]\nKlorennad deuteriom ha tritiom\nevit un dazgwereder dre uniadur en NIF\n"Uniadur derc'hanel" a reer eus an argerzh fizikel ma kendeuzer meur a zerc'han atomel damheñvel o zolz (an niver a neutron hag a broton enno) a-benn kenaozañ un derc'han pounneroc'h. Kementadoù bras-divent a c'hremm a vez dilaosket ha lonket war an dro en argerzh-se, ma tro an danvez da blasma.\nDilaosket e vez gremm pa vez uniet daou zerc'han a zo skañvoc'h eget an houarn 5626Fe — en elfenn-mañ hag en nikel 5928Ni emañ ar muiañ a c'hremm kevanstagañ a vez endalc'het en un derc'han ; lonket e vez gremm pa vez uniet derc'hanoù pounneroc'h eget an houarn.\nE 1940, e stern ar Manhattan Project, e voe studiet an uniadur derc'hanel evit fardañ bombezenno ; daou vloaz war-lerc'h e voe studiet perzh ar skiriadur evel trelosker an uniadur, ar pezh a lieskementje galloud ar vombezenn dre viliadoù. Dilezet e voe ar studiadennoù-se goude an Eil brezel-bed, betek ma lakaas U. R. S. S. he bombezenn gentañ da darzhañ e 1949.\nDa heul an darzhadenn-se e tivizas ar Stadoù-Unanet adkregiñ gant ar studiadennoù, ha d'ar 1añ a viz Du 1952 e tarzhas Mike, gant ur galloud a 10,4 Mt – da lavaret eo 472 gwech ar galloud a zistrujas Nagasaki seizh vloaz kentoc'h.\nDav e voe gortoz betek 1957 evit ma vefed gouest da vestroniañ galloud an uniadur, da heul enklaskoù ar Saoz John D. Lawson (1923-2008) a embannas e vennozhioù evit fardañ dazgweredoù derc'hanel dre uniadur,


Ar balan - Anjela Duval\nBalanegi burzhudus va bed bugel ma tirañsen diouzhoc’h an aour a-varlennadoù. Ar bleuñv trellus ma tastumemp a sac’hadoù, ni bugale ar skol, evit Sul ar Sakramant ! Pelec’h int tremenet ? Drouklazhet evel inosanted santel gant ar mekanikoù diaoulek… Drouklazhet evel kement tra n’eo ket profitus, eme an deknokrated. Evit an aotrounez-se avat, eo « profitus » ar seurt dismantroù.\nBalanegi madelezhus a roas bod ha repu d’ar Chouanted gwechall. Balanegi benniget a roe ken brokus danvez d’an dudigoù d’ober toennoù war o lojeiz, tiez ha krevier loened. A roe danvez tan d’an teroueroù paour ma save enno nebeut a goad. A roe danvez skubellennoù d’an dud diwar ar maez ha zoken da dud ar bourkoù ha da zarn eus kêr. Rak mont a rae, hervez klevet, ar beizanted da werzhañ skubellennoù bezv ha balan en kêr ha d’ar sitreadoù na daolent ket a valan. Istimet e oa ar balan evel gor gant ar fornierien ha dreist-holl gant ar wastellerien er c’hêrioù evel Lannuon, da skouer — ar bezv ivez, hervez. N’ouzon ket re vat evit pe abeg.\nEm yaouankiz ‘oa stank ar balanegi. E pep menaj, dre amañ, e veze dalc’hmat ul lodenn douar dindan balan, an douaroù skañv ha diaes da zaremprediñ. Ret-mat ‘oa kaout balan evit an toennoù. Na bade ket keit un doenn-valan hag un doenn-blouz. Met re vihan ‘veze ar plouz alies er feurmioù bihan evit diouerout a-walc’h da deiñ. En glas pe hanter-weñvet ‘veze implijet ar balan-to. Graet am eus alies ar vicher krennañ balan d’an toer. Gant ar falz da zrailhañ keuneud war ar pigos ‘veze troc’het ar begoù, bod ha bod, ha graet fagodennoù kempenn anezho. An treuñchoù ‘veze adamarret ivez ha berniet evit bezañ devet dre bep ma veze ezhomm. Tan nerzhus-kenañ a ra ar balan. Met arabat eo dezho bezañ louet pe na bader ket gant c’hwezh kreñv ar moged. Ha koulskoude ‘veze graet implij evel louzoù gant moged balan glas evit ober d’ar saout koeñvet glaourenniñ ha poursat, ar pezh o sikoure da zigoeñviñ.\nMerzet am eus ivez ez eo sot-nay ar c’hezeg kozh gant ar balan dreist-holl pa vez bleuñv enne. Pa dremenont a-rez ur bod balan e trammont ur c’henaoued en ur dirañsañ ar bleuñv pa c’hellont. O anien ! Gouzout a ra al loened gwelloc’h eget an dud petra a zo mat evit o yec’hed. Ha setu : er balan zo un dourenn anvet « spartein » hag a vez implijet evit kleñvedoù ar galon.\nAr gwenan avat n’eont morse war ar bleuñv balan. N’int ket mat d’ober mel. D’al lapined eo mat reiñ ur wech an amzer bodoù balan da grignat. Ar c’honikled gouez a grign kalz ar balan bihan.\nDaoust ha bez’ zo un nerzh hud bennak ivez er balan ? Perak e touge an dud a soursie eus dimezioù, ur vazh-valan ? Perak eo gant ur bod-balan ‘veze foetet ar peur- liesañ ar vugale ? Perak ‘veze plantet bodoù balan glas e-touez ar c’haol-pome pa zeue chapelouzed warne ? Ha perak ivez ‘veze foetet delwenn santez Radegond gant ur bod-balan pa na zegase ket ar pare d’ar c’hlañvour a ‘n em erbede outi ? Anavezet ‘m eus em yaouankiz un amezeg deomp a yae da Radegonda da c’houlenn ar pare d’e wreg gouliet. Klevet ‘m eus bet anezhañ o kontañ d’am mamm e kasfe gantañ, emezañ, ur bod balan da foetañ ar santez. Me hag a oa desket din ez-vihanik kaout un doujañs vras evit ar sent a veze gwall estonet ha droukskoueriet end-eeun gant ur seurt prepoz… Ar pezh on sur ne oa ket talvezet d’an Teo foetañ Radegonda. Marvet ‘oa e wreg, Doue d’o fardono tout bremañ.\nMet evit distreiñ war ar balanegi, setu penaos e c’hoarveze. Ar balan ‘veze tennet gant un trañch-displantañ, ledet ur pennad amzer da weñviñ. Amarret neuze gant kevreoù dibabet e-touez ar bodoù munut hir ha gwevn. Graet am eus alies ar jeu- se. Savadellet ‘veze neuze ar fagod pa vezent reutaet un tamm ‘n ur weñvin.\nWar-lerc’h ar balan ‘veze hadet ed-du ar bloaz kentañ war gozh, sañset. An eil bloaz, segal en distro-gozh, d’an trede, kerc’h. Ha goude ‘veze lezet adarre ar park da reiñ balan, a save o-unan e-touez an ed (dre natur an douar, a lavare ar re gozh). Ral ‘oa lakaat traoù hañv na foenn er balanegi. Ur red-ed ha balan a bep eil.\nPa eo bet dilezet ar produiñ balan, dre m’en doa kollet ar balan o abeg bezañ, ret eo bet traezhañ ha temziñ solut ar balanegi ha pell eo bet dalc’het ar balan bihan da ziwan en trevadoù hadet. Pell-amzer a vir an had-balan o galloud kellidañ.\nUr wech all, mar plij gant Doue, e kontin deoc’h un istorig fentus, « Istor ar balan gwenn ». Re ziwezhat on fenoz rak div nadoz va orolaj a zo o krapat etrezek an hanternoz.\n23 a viz Gouere 1973


Hernin - Wikipedia\nHervez e Vita aozet gant Alberzh Veur, e vije deuet Sant Hernin eus Breizh-Veur war-dro 528. Staliet en dije e beniti war douaroù bet roet dezhañ gant an aotrou a Gelenn. Eno e vije aet da Anaon d'al Lun kentañ a viz Mae 535. Lidet e vez e bardon d'ar Sul kentañ a viz Mae e Lokarn.\nSkeudennet eo en iliz-parrez Sant-Hern e stumm ur manac'h, ur c'habell war e benn. E manac'h emañ ivez, gant ul levr serr en e zorn, er feunteun gouestlet dezhañ e Lokarn. War e vez e vije bet savet iliz-parrez Lokarn. Un darn eus e relegoù a gaver enni en ur vrec'h relegouer eus ar XVIvet kantved.\nE anv en deus roet da Pluhernin (Bro-Wened) (Plebs Huiernin e 833) ha da Sant-Hern (Sancti Hernni war-dro 1330). Sant-paeron ar barrez-mañ eo.\nChapelioù a zo goustlet dezhañ e Plouvagor, Sant-Hern, Skrigneg ha Trefrin.\nE anv a zo ur stumm dousaet en -in eus ar ger henvrezhonek hoiarn (houarn).\nE ouel a zo d'ar 7 a viz Mae.\nDictionnaire des prénoms celtiques gant Albert Deshayes, Le Chasse-Marée/ArMen, Here 2000, 208p\nAdtapet diwar « https://br.wikipedia.org/w/index.php?title=Hernin&oldid=1660990 »\nKemmoù diwezhañ degaset d'ar bajenn-mañ d'an 6 Gwe 2015, da 19:15.


Accueil / À la Une / Korsika, Breizh, emrenerezh\n“Même si elles n’ont pas de prétentions à l’autonomie, les autres régions françaises suivront avec attention l’évolution des discussions” (1) eme Thierry Richard, ur c’hazetenner eus Ouest-France en e bennad diwar-benn Korsika hag an danvez-emrenerezh.\nEmañ ar gwir gantañ ?\nHor c’hazetenner ne oar ket pe ne fell ket dezhañ lavaret-se : e-barzh pennvro Frañs ez eus arc’hadurioù emrenelourien all. Met perak e vefe reishoc’h an arc’hadur korsek evit arc’hadurioù eus rannvroioù all ? Peogwir eo un enezenn pell diouzh Pariz ? Abalamour d’hec’h istor politikel pe d’he stad ekonomikel ?\nMa ’z eo dezverkoù sirius evit kompren perak e fell da Gorsika hec’h emrenerezh, gallout a raint bezañ sirius ivez evit kompren hini Breizh. Ez wir eo ret kaout soñj d’hec’h istor nevez, dreist-holl lusk “Ar Bonedoù Ruz” e 2013-2014. An darvoud-se en doa diskouezet dibarder ekonomikel Breizh ha dibarder pobl Vreizh. Gwir eo, lusk “Ar Bonedoù Ruz” ne lavare ket e oa emrenour. Met bodet en doa etre 30 ha 40 000 den tro-dro d’an danvez : “bevañ, labourat ha divizout e Breizh”. An darvoud-se a ziskoueze neuze bout ur “breizhadelezh” nevez savet gant ar c’hoant da welout ekonomiezh Breizh o vont war-raok ha da ziskouez he dibarder rannvroel ivez (2).\nAbaoe pell e oa bet prederiet war danvezioù evel-se gant strolladoù emrenelourien evel UDB koulskoude. Meur a strollad emrenourien zo e pennvro Frañs : da skouer EH bai e Bro-Euskadi hag Unser Land e Bro-Elzas…\nNeuze, penaos displegañ ne vez ket gwelet ar strolladoù-se, eus Breizh pe eus rannvroioù all, er mediaoù ? Penaos displegañ ne anavez ket ul lodenn eus ar boblañs anezho ?\nMarteze e c’hallomp kinnig div zisplegadenn evit kompren an dra-se. Da gentañ ur sevenadur politikel re ziwar-c’horre. Nebeut a dud zo gouest d’ober un diforc’h etre “emrenerezh”, “rannvroelouriezh” pe “kevreadelezh”. Hag ur gudenn a zo : ar meizadoù-se a oa bet liammet gant hini an “dizalc’hiezh” pe an “disrannelezh” er meno foran. Ret eo ober un diforc’h etrezo ha termenañ anezho. Eus un tu all mennozhioù emrenour n’o deus ket sav ebet er mediaoù. Siwazh, kalz a vediaoù ne welont nemet ha ne zifennont nemet ur reizhiad politikel kreizennet.\n(1) Thierry Richard, ” la question de l’autonomisation de la corse ” , Ouest-France, 05/12/2017, p. 3-4\n(2) J-J Monnier, L. Henry, Y. Quénéhervé, Histoire de l’UDB, 50 ans de luttes, Yoran embanner, 2014, p. 319\nPartager la publication "Korsika, Breizh, emrenerezh"


Enotna Lista - Wikipedia\nPenn Vladimir Smrtnik\nSez Viktringer Ring 26\nLiammoù etrevroadel Emglev Libr Europa\nLiammoù europeat Emglev Libr Europa\nStrollad er parlamant europa Dileuriad ebet\nGwelet ivez Politikerezh Aostria\nDisoc'hoù Enotna Lista e dilennadeg 2004.\nAn Enotna Lista (slovenieg evit Listenn Unvaniezh, Alamaneg Einheitsliste) pe EL a zo ur strollad a zifenn ar vinorelezh slovenat en Aostria. Krouet e voe e 1991 pa erlec'hias ar Klub der slowenischen Gemeinderäte a genstrolle meur a listenn sloveniat evit an dilennadegoù keodel.\nTra ma n'eo ket niverus a-walc'h ar sloveniz evit ma zizh Enotna Lista an toull-dor a zilennadur n'en-deus ket ar strollad kannidi e parlamant ar broviñs. 52 deleuriad en-deus, avat, e meur a guzul-kêr er ranvroioù divyezhek.\nUn izel eus an Emglev Libr Europa eo.\nAdtapet diwar « https://br.wikipedia.org/w/index.php?title=Enotna_Lista&oldid=1472742 »


Mirva ar C'hab - Wikipedia\nMirva ar C'hab\nEn aod Goulien eo ma tigoras SEPNB (Kevredad evit studiañ ha gwareziñ an natur e Breizh) e 1959 Mirva ar C'hab anvet ivez Mirva Mikael-Erve Julien. Hiziv an deiz eo ar mirva ul lec'hienn rummataet evel takad gwareziñ arbennik, takad arbennik mirerezh, TNLELP 1 (Takad natur a laz ekologel, evit al loened hag ar plant doare 1) ha TPME (takad pouezus evit mirerezh an evned ). Er mirva eus 40 hektarad bennak e vez gwarezet kantadoù ha kantadoù a laboused, ha miliadoù a blantoù. Mirour ar mirva eo Alain Thomas.\n1.1 Glad istorel\n3.1 Ar plantoù\n3.2 Al loened\n3.2.1 Al laboused\n3.2.1.1 Al laboused-mor neizhiat\n3.2.1.2 Al laboused douar neizhiat\n3.2.2 Ar bronneged\nTaolenniñ[kemmañ | kemmañ ar vammenn]\nAl lein zo strujusoc'h strujusañ adal an tornaod betek al lann. Gwelet a reer mat ur struzh dereziek eus al lann betek an takad klet. Ar c'henstroll muañ-gwelet zo al lann gant ar raden. Daoust m'eo ar mirva torrek kaer en tu an aod, ez eus en tu all un diforc'h topografiezh mat dre m'eo troc'het ar bladenn en div draoñienn, ar re a gas da Borzh Kanab er reter evit an eil ha da Borzh Loedeg er c'hornog evit egile. 40 hektarad douar zo bremañ er mirva gant 32 ha. d'ar C'huzul-Departamant Penn-ar-bed, 5 ha. da Vreizh vev hag un takad prevez gwarezet gant ar gevredigezh. Bez' zo ivez enezigoù perc'hennet gant ar Stad. Penn uhelañ ar mirva a ya betek 85 metrad.\nGlad istorel[kemmañ | kemmañ ar vammenn]\nEmañ war Veg kastell kozh ur c'hentr kaeet savet en oad an houarn. Par ailleurs plusieurs ateliers de taille de silex existent sans doute, dont un d'entre eux a été identifié plus particulièrement.\nKartenn ar C'hab Sizun, enni Mirva ar C'hab hag un tamm ar Park naturel mor an Hirwazh.\nEmañ ar mirva en aod Goulien (Kab Sizun, Kerne-Izel), e tu norzh ar barrez neuze. Eus tu-hont e weler Gourenez Kraozon e-tal, en norzh, dreist holl Beg Penn ar Roz a glot Bae Douarnenez. Un ugent kilometrad zo etre Douarnenez, er reter, hag ar mirva ha dek kilometrad betek Beg ar Vann er c'hornôg. N'eo ket diaes mont betek ar mirva, dre an D 7, hent a liamm Douarnenez ha Beg ar Raz, pegwir emañ tost an hent da di ar mirva.\nEkologiezh[kemmañ | kemmañ ar vammenn]\nAr plantoù[kemmañ | kemmañ ar vammenn]\nAsplenium obovatum er greier\nAr mirva a reas, dek-vloaz-pad, war dro an trevadennoù laboused-mor. Er bloavezhioù 1980 zo bet graet meur a weladenn a blant hag a amprevan. Er bloavezhioù 1990, ar c'hentañ steuñv merañ a gempouezas ar palioù dre sevel raktresoù ha palioù mirout liesseurted plantel hag amprevanel an endroioù. Ar gevredigezh zo neuze ganti rolloù klot war ar fanerogamoù, ar radennoù ha war al likenoù. Alies e vez graet ivez evezhiañ bevoniel, ar pal ganto muzuliañ skog ar peuriñ war ar plantoù. Setu ur roll ar plantoù a vez kavet er mirva:\nKumuniezhioù liken war ar reier, geot ha lann an arvor pinvidig en o neuz: Serratula tinctoria subsp.(=isspesad) seoani, Solidago virgaurea ssp. rupicola, Heracleum sphondylium var.(=seutad) trifoliatum, Ilex aquifolium fo.(=stumm), Romulea columnea war ar rizennoù, Scilla verna, poulloù taouac'hrek, geot fresk, Polygonatum odoratum, Mellitis melissophyllum, Lathyrus montanus, Euphorbia amygdaloides, Mercurialis perennis...\nAl loened[kemmañ | kemmañ ar vammenn]\nAr roadennoù loenel koshañ en tiriad zo bet savet er bloavezh 1959, ar bloaz m'eo bet savet ar mirva.\nAl laboused[kemmañ | kemmañ ar vammenn]\nDiba hanter-kant vloaz eo ar mirva ul lec'h studi dibar, kement evit ar skiantourien, an naturelourien a youl-vat, ar skolidi-veur hag ar glaskerien. Setu perak e kaver roadennoù resis ha peurglot war ar seurtoù laboused hag o niver er mirva.\nAl laboused-mor neizhiat[kemmañ | kemmañ ar vammenn]\nErev beg hir\nKaramell an norzh\nKaraveg pavioù du\nAr satanig bihan a vez gwelet ivez war an inizi ar mirva.\nAl laboused douar neizhiat[kemmañ | kemmañ ar vammenn]\nKavan beg ruz\nKavan beg ruz (aba 1999)\nFalc'hun pirc'hirin (aba 2005)\nAr bronneged[kemmañ | kemmañ ar vammenn]\nAr razh du hag ar Vizon Amerika a zebr uioù ar laboused o neizhiñ war an inizi evel ar satanig bihan.\nHa meur a spesad all a vronneg bihan a vez kavet er mirva evel ar ballask pe an erminig.\nPal ur mirva zo ivez ober tro d'an dud anavezout al lec'h ha kement he neuzioù, hag o c'helenn war skodoù mirerezh ar pinvidigezh an natur. Gant se e vez kiniget doareoù disheñvel kemer splet eus ar mirva. Ar wenodenn-aod dieub da zont zo dezañ 8 bonn koad o kas d'al levrig dizoleiñ.\nPenn kentañ an XIXvet kantvet : Roadennoù naturour kentañ anavezet evit Goulien.\nWar dro 1930 : Danevelloù labousoniezh o taolenniñ miliadoù a ero beg tev hag a voc'hanig.\nE kreiz ar bloavezhioù 1950 : Al labousata evel dudi a laka an niver a laboused da zigreskiñ, ar mennozh krouiñ un hent-aod a zo savet.\nE 1957 : Raktres lakaat da virva aod Goulien savet gant naturourien an SEPNB war dro v-Mikael-Erve Julien.\nE 1958 : Oberennoù kentañ o fal sevel ur mirva al laboused war un tamm eus al lec'hienn.\nD'ar 14 a viz Mezheven 1959 : Digoradur ar "mirva naturel" ar C'hab Sizun.\nE 1970 : Digoriñ ar mirva d'an dud diavaez. Youl da sevel oberennoù komprenerezh ha deskadurezh war an endro er mirva.\nD'ar 5 a viz genver 1972 : Prenadenn gentañ un takad evit an Tachennoù Natur Tener gant ar C'huzul-departamant Penn-ar-Bed. Kenderc'hel a ray betek 1979, betek tizhout ur gorread eus 32 hektarad bennak.\nE 1979 : Lakaat e pleustr ur gwir deskadurezh war ar mirva. Ar mirva az eas d'ober war dro ekologiezh an tornaodoù hag hini al lann pa rae hepken war dro al laboused a-raok.\nE 1980 : War dro ur c'hilometrad hent-aod zo bet krouet evit galloud an dud pourmeniñ, dieub pe en abadennoù aozet gant ar mirva.\nE 1986 : Un arnodenn vererezh ar peuriñ zo bet lusket. Deñved al « Lann Vreizh » ha goude eus « Eusa » zo bet staliet war al lec'h eus un tu, evit luskañ ar vuhez el lann ha eus un tu all evit ober galloud d'ar c'havan beg ruz distreiñ er mirva.\nE 1998 : Ur goprad nevez a enfredas ar mirva.\nE miz Genver 2000 : Ur steuñv displegiñ zo bet savet evit sternañ deskadurezh an endro ha gwellaat anezhiñ da bep hini.\nE miz Mezheven 2001 : Kinnig ur steuñv merañ nevez eus 5 bloaz hervez an doare anavezhet gant Mirva Natur Bro-c'hall. Sevel ur stal nevez en degemer al lec'hienn.\nEtra 2003 ha 2004 : 4 hektar douar nevez oa prenet gant ar gevredigezh evit derc'hel ur run lann (savlec'h orkide warni) hag ur peur kenglotus.\nE 2005 : Kemer perzh ar Poellgor leviañ an takadoù natur ar C'hab, gant pediñ kumuniezh-kumunioù a zeuas neuze da vezañ mirour 360 hektar tachenn natur gwarezet (Mirva an Arvor ha Kuzul-departamant Penn-ar-Bed).\nAdtapet diwar « https://br.wikipedia.org/w/index.php?title=Mirva_ar_C%27hab&oldid=1823397 »\nKemmoù diwezhañ degaset d'ar bajenn-mañ d'an 10 Gen 2019, da 20:19.


An tri hent - Page 3 of 4 - Tremen e-biou\nAr gouennañ skoazellet: un araokadenn skiantel\nAn Tri Hent April 28, 2019 October 15, 2020\nRankout a reer degemer pe kondaoniñ goulenn sikour ar mammoù-doug evit sevel tiegezh ? Un afer a goustiañs eo. Ar vamm-doug a ro he c’horf evit ganiñ. Brav eo an donezon-mañ. Kinnig a ra d’ar spered da vezañ adganet war an Douar. Ouzhpenn-se e vez degemeret ar spered en un tiegezh e-lec’h ma vez kavet…\nAn esperanteg evel yezh hollvedel\nAn Tri Hent April 19, 2019 October 15, 2020\nNebeut a dud a oar da betra e servij ar yezh-se. Bez ez eus evelkent ur bern a lec’hioù hag a zo bet anvet diwar anv ijinadenner an esperanteg, Loeiz Lazar Zamenhof (1859-1917): Alez Zamenhof e Gwened, Straed Zamenhof e Naoned, Skwar Zamenhof e Roazhon… Pal ar yezh eo krouiñ liammoù breurel etre keodederion an Douar. Aesaat…\nDav eo gouzout penaos kousket c’hwek\nAn Tri Hent April 13, 2019 October 15, 2020\nPetra a c’hoarvez pa gouskomp ? Ur studiadenn a ziskoueze nevez’zo e vanke eurvezhioù a gousked d’an dud (diwar an enklask skignet er c’hannadig eus an Ajañs Yec’hedel Santé publique France). Ar gousked eo ur prantad evit diskuizhañ ar c’horf danvezel. Met ne’z a ket ar spered da gousket. Beajiñ a ra ar c’horf speredel….\nAn alkoolegezh e-touesk ar re yaouank\nAn Tri Hent April 6, 2019 October 15, 2020\nEzhomm bras d’ober an aprouv anezhe ? Dichal eo ar vugale. C’hoant o deus d’ober e-giz ar re vras: evañ sistr graet gant avaloù eus feurm an dud kozh, bier evit trinkañ dirak ur match melldroad gant ar mignoned, ha gwin sañset da reiñ un tañva lipous d’ar boued. Barr an oad n’eo ket heñvel…\nDeskadurezh vat ar re yaouank\nAn Tri Hent March 30, 2019 October 15, 2020\nKiriegezh an dud hag ar vugale e-barzh an ti Enkorfet war an Douar omp-ni. Kelenn a reomp klevet, selaou, sellout, touch ha tañva. Gallout a reomp santout diouzh fromoù a bep seurt. Pebezh chañs hon eus da gomz, kerzhout ha c’hoarzin ! Desavet omp gant hon tud pe tud all a ra war dro deomp….


Dolors Bassa - Wikipedia\nDolors Bassa i Coll (bet ganet e 1959 e Torroella de Montgrí) a zo ur gelennerez, bredoniourez evit ar vugale, ha politikerez katalan. Kuzulierez war al Labour, an Aferioù sokial hag ar Familhoù e gouarnamant Generalitat Katalonia.\nAnavezet eo evit he labour e sindikad spagnol Unión General de Trabajadores hag evit bezañ a-du gant dizalc'hidigezh Katalonia. Evit e ferzh da vare ar referendom war an dizalc'hidigezh bet dalc'het e 2017 eo bet lakaet en toull-bac'h gant Lez-varn Spagn da c'hortoz ur prosez.\nAdtapet diwar « https://br.wikipedia.org/w/index.php?title=Dolors_Bassa&oldid=1796995 »\nKemmoù diwezhañ degaset d'ar bajenn-mañ d'an 7 Mez 2018, da 20:39.


Cornelius Kiliaan en e stal-labour\nCornelis Kiliaan ( Duffel, war-dro 1529 – Antwerpen, 15 a viz Ebrel 1607) a oa ul lenneg, ur barzh hag ur geriadurour eus Izelvroioù ar Su.\nGanet e voe Cornelis Kiliaan e Duffel etre 1528 ha 1530. Anvet e oa Cornelis (Abts) van Kiele, ha sinañ a rae Cornelis van Kiel(e) pe C. Kiel. Evel ma oa ar c’hiz en amzer-hont en Izelvroioù e veze latinekaet e anv e Cornelius Kilianus. Hiziv eo anavezet e nederlandeg evel Cornelis Kiliaan. Mervel a reas e dad pa oa bugel c’hoazh. E 1548 ez eas da skol-veur Leuven, da studiañ latin, gregach hag hebraeg. Goude e studioù e kavas labour en un ti-moullañ nevez-savet gant Christophe Plantin, ur voullerezh hag a oa da zont da vezañ an hini vrasañ en Europa en amzer-se.\nKregiñ a reas da labourat er stal-se gant ur post izel, met tamm-ha-tamm e voe fiziet ennañ postoù uheloc’h. E 1565 e voe anvet gant Plantin da adlenner, ar pezh a oa ur merk a fiziañs ennañ, rak tud desket eo a veze anvet er post-se. E-keit-se e labouras Kiliaan war meur a droidigezh, diwar meur a yezh. Treiñ a reas evit emsavidi an Izelvroioù skridoù spagnolek bet tapet digant o enebourien. E 1574 e embannas ur geriadur nederlandeg-latin, an Dictionarium Teutonico-Latinum. E 1588 e voe un adembannadur kresket eus ar geriadur-se. Kenlabourat a reas da sevel ar Biblia Polyglotta, embannet gant Plantin. E 1599 e embannas e labour brasañ, an Etymologicum teutonicae linguae, ma tisplege orin ar gerioù nederlandek.\nE 1604 e roas e zilez eus an ti-moullañ abalamour ma oa klañv. Mervel a reas d’ar 15 a viz Ebrel 1607 ha beziet e voe en iliz-veur Antwerpen.\nUr vuhez diglod en deus bet Kiliaan ha ne oa ket gwall vrudet en e amzer. Bras eo bet e labour koulskoude. Kenlabouret en deus da sevel ar Bibl e lies yezh, unan eus ar pouezusañ levrioù moullet en amzer-se, un embannadur skiantel eus ar Bibl, er yezhoù orin, hebraeg, arameeg ha gregach, gant testenoù e latin ha sirieg ouzhpenn.\nE 1599 e embannas e labour brasañ, e c’heriadur etimologel, an Etymologicum teutonicae linguae. Hiziv an deiz c’hoazh e seller ouzh ar geriadur-se evel unan eus al levrioù pouezusañ e nederlandeg. Frouezh 40 vloaz a labour e oa ha berzh a reas, betek fin an XVIIIvet kantved. E implijer, Plantin, eo a lakaas Kiliaan da sevel geriadurioù nederlandek. Abaoe an Azginivelezh e oa bet embannet geriadurioù gant lenneien, da renabliñ geriaoueg yezhoù Europa, en ur gemer al latin da ziazez. Gant ar Gall Robert Estienne e oa bet embannet geriadurioù latin-galleg ha galleg-latin. Fellout a rae da b-Plantin ober ar memes tra evit an nederlandeg.\nPajenn gentañ an Etymologicum Teutonicae Linguae.\nE 1562 e oa bet embannet ur geriadur pederyezhek, an Dictionarium Tetraglotton, ennañ gerioù latin troet e gregach, galleg ha nederlandeg. Gant Kiliaan e oa bet savet al lodenn a denn d’an nederlandeg, o’n em ziazezañ war an Dictionariolum puerorum latinogallicum, embannet gant Robert Etienne e 1552. Met ne oa ket lakaet anv Kiliaan war an oberenn. E 1574 e voe embannet ur geriadur nederlandeg-latin gantañ, an Dictionarium Teutonico-Latinum, ur geriadur krenn, gant 12 000 pennger. Ennañ e tiskoueze Kiliaan ar gerioù eus yezhoù all hag a oa kar d’ar gerioù nederlandek. An hini kentañ e oa en Europa o keñveriañ ar yezhoù evel-se. Pevarzek vloaz diwezhatoc’h e voe adembannet ar geriadur, kresket kalz. Implijet en doa geriadurioù all ha levrioù all c’hoazh da greskiñ e c’heriaoueg. Etimologiezh ar gerioù nederlandek a roe c’hoazh. Ouzhpenn-se e notenne pelec’h, e peseurt korn-bro, e veze implijet ar gerioù.\nEn e Etymologicum teutonicae linguae ken brudet e tisplege ar gerioù nederlandek (ouzhpenn 40000 pennger). Gant ar geriadur-se en deus savet ar geriadur nederlandek modern kentañ ha berzh bras a reas. Ar geriadur diazez eo bet evit an nederlandegerien e-pad pell hag unnek gwech e voe advoullet. Unan eus geriaduriourien vras an Izelvroioù eo bet eta.\nKenlabour gant Biblia Polyglotta, 1573\nDictionarium Teutonico-Latinum, 1574\nIcones Illustrium Feminarum Veteris Testamenti, 1595 (e latin, "Maouezed brudet an Testamant Kozh")\nTestenn an Etymologicum teutonicae linguae e lec’hienn an DBNL, Digitale Bibliotheek voor de Nederlandse Letteren\nAdtapet diwar « https://br.wikipedia.org/w/index.php?title=Cornelis_Kiliaan&oldid=1851839 »


Journal de Renaud Camus, mercredi 6 décembre 2017\ncréée le jeudi 7 décembre 2017, 14 h 17\nmodifiée le jeudi 7 décembre 2017, 14 h 29Plieux, mercredi 6 décembre 2017, dix heures du soir. Cette après-midi, un énorme soleil de l’orangé le plus vif, et parfaitement rond, très net, sans ~~~~~~~ ~~~~~~~, ~~~~~~ ~~~~~~ ~~~~~ ~~~ ~~~~~~ ~~~~~ ~~~~ ~~~~ ~~~ ~~~~~~ ~~’~~~~~~~, ~~~~~ du chemin de ~~~ ~~~~~~~~~~. ~~~ ~~~~~~ ~~~~~ ~~~~~~ ~~~~ ~~~~ ~~~~~~~. ~~~ ~~~ ~~~~~~~ ~~~~~~~~ ~~~ ~~~~~~~ ~~~~ ~~~~~~~~, ~~~~~~ ~~~ ~~~~~~ ~~~~~~ ~~~~, ~~~~~~ ~~~~~~~~~~~, ~~~~~~~~~~ ~~~~, ~~~~~~~ des Enfers, de ~~~~~~~~ ~~~~~~~~~ ~~~~~~~ ~~~ ~~’~~~~~~~~ ~~~~~~~ ~~~~~~~~~~, ~~~ ~~~ ~~~~ “~~~~~” ~~ ~~~~~~~ ~~~~~~ ~~~~~~~~~~ ~~~~~~ ~~~~~ ~~~~ ~~~~~~~~ ~~~ ~~~~~~~~ ~~~ ~~~ ~~~~~~~~~ ~~~~~~~~~~, ~~~~~~~ ~~~ moi. Il paraissait ~~~~~~~~~~~ ~~ ~~~ ~~~~~~ ~~~~~~~~, ~~~~~~~~ ~~~ ~~~ ~~~~~~~~ ~~~ ~~~~~ ~~~ ~~~~~, ~~~~ ~~~~~~~ ~~~~~ ~~~~ ~~~~ ~~~~~~~ ~~~~~~~~~~. ~~~~~ ~~~~~~~~~ ~~~~~~~~~~~ ~~ ~~~~~~~~~. ~~~~~~ ~~~~~ sommes revenus la ~~~~~~ ~~~~~~ ~~~~~~~, ~~~~~~~~, déshabitée.\nJean ~~’~~~~~~~~~ ~~’~~ ~~~~~~~~ ~~~~~~ : ~~ ~~~~~~-~~~~~~~ ~~~~~~~ ~~~~~ ~~~ ~~~ ~~~~~~~~ ~~~~~~ ~~~ ~~~~~ ~~~~ ~~~~~~ ~~~ ~~~~~~~ ~~~~~~~~~, ~~~~~~ ~~~~~~~~~~ ~~~ sienne par Staline, ~~~~~~~~ ~~~~ ~~~~~~ ~~~~~, ~~~~~~~~~~ ~~~~ ~~~~~~~~ ~~~~~~~~~. ~~~~ ~~~~~~~~~~ ~~~ ~~~~~~~ ~~~ ~~~~~~~~~ ~~~~~~~~~~ ~~~~~~~ ~~~~ ~~~~~~~~ ~~~~~~~~ ~~~~~~’~~ ~~~~~~~~. ~~~ ~~~~~~~~ ~~~~~~~~~ ~~~~ ~~~~~~ ~~~~~~~~~~~~ consacré, ce soir, ~~~ ~~~~~~ ~~~~~~ ~~~~~~~~~~ ~~~~ ~~~~~ ~~’~~~~~~ ~~~~~~~~, ~~~~~ ~~~-~~~~~ ~~~ ~~’~~~~~~ ~~~~~~~~~~~. ~~ ~~’~~~~~~~~~~ ~~~~~~~~~~ ~~~~ ~~~~~~~~ ~~~ ~~~~~ ~~~~~~ ~~~~~ ~~~~ ~~~~~~~ ~~~ ~~~~~~~~, ~~~ le Premier ministre ~~~~~~ ~~ ~~~~~ ~~~~~~~ ~~~ ~~~~~~~~ ~~~ ~~~~~~~~~~~~~ ~~~~~~~~~~~. ~~~ ~~~~ ~~~~~~~~~ ~~ ~~~~~~~~ ~~’~~~ ~~~~~~~~ ~~~~~~~~~, ~~~~~~ ~~~ ~~~~~~~~~~~~ ~~~~~~~~~~~, ~~~~~~ ~~~~~ ~~~~~~~ ~~~~~. ~~’~~~~ ~~ la mort du ~~~~~~ ~~~~ ~~~~~~~~~~ ~~~~ ~~~~~~~~~~~~~~, ~~~~~ ~~~~~~~~ ~~~~~~~~~~~~ ~~~~~~~~ ~~~~~~ ~~~~~, ~~~ ~~~~~ ~~~ ~~~ population.\nLe ~~~~~~ ~~~~~~~~~~~~~ ~~~~ ~~~ ~~~~~~, ~~~ ~~~~ ~~~~~~ ~~~~~ ~~’~~~~~ ~~~~~~~. Le Petit, en ~~~~~~~~~, ~~~~ ~~~~~~~~~~~~~ ~~~~~~~~~ : ~~~ ~~~~~~~ ~~~~~~~~~~~~~~ ~~~ ~~~~~ ~~~~~ ~~ ~~~~~~~~~~. ~~~~~~ ~~~~~~~~ ~~~ ~~~~~~ ~~~ ~~~ ~~~~~~~ ~~~~~~~~~~~~ ~~~~~~~~~~~~~, ~~~~ ~~~~~~~~~~~ ~~~~~~~~~ ~~ ~~~ concevoir un extérieur. ~~~~~~ ~~~~~~~~-~~~ ~~~~ ~~~~~ ~~~~~ ~~~ ~~~~~~~~ ~~~~~~~~~~~~, ~~~~~ ~~~ ~~~~~ ~~ ~~~~ ~~~~~ ~~~’~~~~~ ~~~~~~~~~ ~~~~ ~~~~~ ~~~ ~~~~~~, ~~~~~ ~~~~~~~~~~. Tous ~~~~ ~~~~~~~~~ ~~~~ ~~~ leur vie bercée ~~~~ ~~~ “~~~~~~~~” ~~~ ~~~~~~~ ~~~~~~~~~, ~~~~~~~~-~~~. Tous ont ~~~~~~~~~, ~~~ ~~~~~~, ~~’~~~~ ~~~ ~~~~ ~~~~~~~~~. Tous ~~~~ ~~~~~~~~ ~~ ~~~~~~~~ ~~~~ ~~~~~~~, ~~’~~~~~~~~~~~ ~~ ~~~~ ~~~~~~ des changements d’époque, ~~ ~~’~~~~~~~~~~ ~~~ ~~~~~ ~~~~~~~ vie.\n« On ~~ tous ~~~ ~~~~~ ~~~~~~~~ ~~~~~~ ~~~ ~~~~~~~ ~~~~~~~~~ », ~~~~ ~~~ ~~~~~~~~~~~ ~~~ ~~~~~~~~~~ ~~~ ~~~ ~~~~~~~~~~~, ~~~~ ~~~ ~~~~~~~~ du défunt a ~~~~~~~~~ ~~ ~~~~~~ ~~~~~~~ ~~~ ~~~~~~, ~~~~~~ ~~~~~. ~~~ encore :\n« ~~~~~ ~~~~~~ ~~~~~~~~~ ~~~ ~~~~~ ~~~~~ ~~~~. ~~ ~~~~~~~~ ~~~~ ~~~~~~~~~~~~, ~~~ ~~’~~~~ ~~~~~~ ~~~~~ ~~~ ~~~~ des Français. »\nEt ~~~~~~~ ~~~ ~~~~~~~ ~~~~ ~~~ ~~~~~~. ~~~ ~~~ ~~~~ ~~~~ ~~~~ ~~~ ~~~~ ~~~~~, ~~~ ~~~ ~~~~ ~~ ~~~~~~~~~ ~~~~ ~~~ ~~~ ~~~ ~~~~~, ~~~~~~ ~~~ ~~’~~~~~~~ pas : je ne ~~~~~ ~~~~ ~~~~~~~~~, ~~~ ~~~ ~~~~~ ~~~~ ~~~ ~~’~~~ ~~~~~. ~~~ ~~~~~~, ~~~ ~~~ ~~’~~~~ ~~~~ ~~ ~~~ journal ~~~~ ~~~ ~~~~~ ~~’~~~~~~~~~~, ~~~~~~~ ~~~~~~~~~ ~~’~~ ~~~~~~~ tenu la moindre ~~~~~~ ~~~~~ ~~~ ~~~~. ~~~ ~~~~~~ ~~’~~~~ ~~~~~~~, ~~~ ~~’~~~ “~~~~~~~ ~~~~~~-~~~~~~~~~”, ~~~~~~~-~~~~~, ~~~ ~~~~ ~~~~~~~~~ ~~~ ~~~ ~~~~~~ n’existaient pas, ~~~~~ ~~~~~~~~~~~. ~~~ ~~~~~~~ si, ~~~~ existaient, mais pour ~~’~~~~~~~, ~~~~~ ~~’~~~~~~~ ~~~~~~~~. ~~~~ ~~~~~~~ ~~~~~~~~ ~~~~~~~~~~ ~~~~~~, ~~~~~~~~~~~~, ~~~ ~~~ ~~~~~, ~~~~ ~~~~~~ ~~~~~ ~~~ ~~~~ ~~~~~~~~~~~~~ ~~~~~~~~ ~~’~~~~~~ ~~~~~~~ ~~~ ~~~~~~ ~~~~, ~~~~~ ~~~~~~, a complètement disparu. ~~~~ ~~~~~ ~~~ ~~~~~~~~ ~~~~~ ~~~~~ l’imaginer.\nLa ~~~~~~~ ~~~~~~~~~~~~, ~~~~~~~ ~~~~~~~~~~ ~~ ~~~~~~ ~~~~~~~~ ~~~ ~~~~~~ ~~~~~~~~~~~~~, ~~~~ ~~~ ~~~~~~~ ~~~~~~~~~~~~ ~~~ ~~~~~~. ~~’~~~~ ~~~~~ ~~~~ ~~~~~~ qu’il s’est déroulé, ~~~ ~~~~~ ~~~ ~~~~ ~~ ~~~~~ ~~~~~~~. ~~~~~~~~ ~~~~~~~-~~~~~ ~~~ ~~~~ ~~~~~~~~~ ~~~~~~~~, ~~’~~~~~~ ~~~~ ~~~ ~~~~~~~~ ~~ ~~~~~, ~~~~~ ~~~ ~~~~~~~~ ~~~~~~~~ ~~~~~~~ ~~~~ ~~~~ ~~~~~~~~~ ? Elle ne le ~~~~~~~~~~~ ~~’~~~~~~~~~ ~~~~ ~~~, ~~~~~~~ ~~~’~~~~~ ~~~~~~ ~~~ ~~~~~~~~~~~~~, ~~~~~ ~~’~~~~~~ ~~~~ ~~~ ~~~~~~~~ ~~~~~~~ ~~~ ~~~ ~~~’~~~ ~~~~~~~~~~~, ~~~~~~~~~~~. ~~~~~~~~~ ~~~~~~~~~~~~~~~ ~~’~~~~~~~~~, ~~~~~ ~~~ ~~~~~~~~~ ~~~~~ à redire à ~~~~ ~~~~~~~~ ~~~ ~~~~~~~~~~~~~ ~~~~, ~~~~ ~~~~ ~~~~~, ~~’~~~ ~~~~~~ ~~~~~, ~~~ ~~~~~ ~~~~~~. ~~~~~, ~~~~~~~~, ~~~~~ ~~~~~~~~~~~ ~~~~~ ~~~~~~~ ~~~~ ~~~ ~~~~~~~~~~ ~~~~~~~~~~~~~~~~~ ~~~~~ ~~~ ~~~~~ historique qui lui ~~~~~~ ~~~~~~~. ~~~~~~~ ~~~ ~~’~~~~~~~~~~, ~~~~~ ~~~~~~ ~~~~~~ ~~ ~~~ ~~~~~~~ ~~~~~~ ~~~ ~~~~~~~~ ~~~~~ ~~’~~~~ ~~~~~ ~~’~~~~~~~~ ~~~ ~~~~, ~~~ ~~~~~~~, ~~~ ~~~~~~~, ~~~ ~~’~~~~~~~, ~~~ low-cost qui est ~~’~~~~~~~~ ~~~ ~~~~~~~~~~~~ ~~~~~~~. ~~~~~~~ ~~~ ~~’~~~~~~~~~, ~~~ ~~’~~~~~~~~~~~, ~~~ ~~’~~~~~~~~~~~~, ~~~ ~~’~~~~~~~~~~ ~~~~~~~, ~~~~~, ~~~~~ ~~~~~~ ~~~~~ ~~~~~~ ~~~~~ ~~~ ~~~~~~~ ~~~~~~~~ ~~’~~~~~~~ ~~~ ~~~~~~ — à peine commence-t-elle ~~~ ~~~~ ~~ ~~~ ~~~~~~~ ~~~~~~~ ~~~~~~~~’~~~~ ~~~~ ~~’~~~~ ~~~~ ~~~~ ~~’~~~~~~.\nvoir l’entrée du mercredi 6 décembre 2017 et son image dans Le Jour ni l’Heure


Ur pennad-kaoz - Anjela Duval\nSede ma oa bet degouezhet ganin an hañv tremenet ober un tamm kaozadenn gant un aotrou estren da Vreizh. Kouezhet e oa bet ar gaoz ganimp war ar sistr, war ar sistr bontet. Ur marc’hadour gwin-champagn eo an aotrou a gomze ganin. Bet e oa, emezañ, o leinañ en-dro da Bempoull, goulennet en doa sistr bontet ha lakaet ‘voe da baeañ 250 lur ar voutailhad, hervez. Me ‘soñje ‘oa evit klemm eus ar briz eo a lavare an dra-se din :\n« N’hoc’h eus ket bet evit hoc’h arc’hant, emezon, ‘oa ket mat ar sistr ?\n— Eo laouen ! mat-tre end-eeun ; met seded, ar Vretoned n’ouzont ket ‘n em zibab. M’o dije lakaet un dikedenn gaer hag ur gapsulenn a lorc’h war ar voutailh, ken aes ha tra ‘vije bet gwerzhet 350 lur e-lec’h 250 ! ! !\n— Ni, Aotrou, etrezomp Bretoned, zo re onest ; tonket omp da vezañ paour da viken.\n— Ya, emezañ, gwelout a ran eo paour ar vro en holl. Met ho parlamantourion, petra ‘reont evit ar vro ?\n— O ! Prometiñ kaer avat ! Ha ni a gred bep taol. Ha neuze pell omp diouzh Pariz, hag ouzhpenn, ar Vretoned n’int ket tuet-kaer d’ober al lez d’ar pennoù-bras. Re valc’h int da astenn o dorn. »\nAr wirionez a zo atav kazus da glevout. Ret eo anzav eo gwir ar pezh a lavaren d’ar marc’hadour champagn gall. Ar Vretoned a zo re onest, n’ouzont ket ‘n em zibab. Tennet e vez gwez-avaloù : re a zo, hervez. Chom a ra bep bloaz avaloù da goll, da vihanañ ar bloavezhioù frouezhus ; chom ‘ra sistr da drenkañ. Er c’heit-se ar varc’ha- dourion win ha champagn ‘ra fortun gant arc’hant ar Vretoned. Un tamm bruderezh, un tamm kinklerezh d’ar boutailhoù, sistr graet hervez lezennoù bio-kimik, gant goelloù mat. Beselloù dizrevezusaet. Avaloù yac’h hag azv-mat. Daoust hag-eñ ne vije ket gouest ar seurt boeson-se da varrenniñ ouzh gwelien ruz ar C’hallaoued ? Ha zoken ouzh Champagn eonennek marc’hadour e dikedennoù cheuc’h ?\nKomzet ez eus bet eus ar gistion-mañ e niverenn 72 Al Liamm en un doare ampart ha skiantel. Morse ne vo komzet re. Daoust hag-eñ ne vefe ket tu da veur a Vreizhad yaouank desket, d’en em lakaat d’ober ar vicher-se ? Kement-se nebeutoc’h da vezañ ret dezho divroañ evit gonit o bara. Ar marc’hadour bras a gomzan dioutañ en deus un uzin o vont en-dro noz-deiz er Champagn. Avaloù a-walc’h a vez serret e Breizh da reiñ labour da veur a labouradeg, ul lodenn eus ar bloaz da vihanañ. Hag estreget sistr bontet a c’hellfed ober gant avaloù. Ar sun avaloù, daoust hag- eñ n’eo ket koulz evit ar yec’hed eget ar chug sitroñs pe orañjez ? Ha daoust ha gwell eo ar c’hoñfitur a zeu eus a bell-bro eget an hini ‘vije tu d’ober e Breizh ? Met n’eo ket a-walc’h ober sistr ha chug-avaloù ha koñfitur. Ret eo kaout disamm d’ar vac’hadourezh. Ret eta ober bruderezh, ha diskouezadegoù. Ha ret eo ivez kaout doujañs evit arboellerezh ar vro. Arabat kas re a arc’hant d’ar « Floride française » da skouer. Met ni, paourkaezh Bretoned zo pell war-lerc’h ar C’hallaoued da sachañ dour d’hor milin. Ha gwazh a-se evidomp.\nBremañ, evit retorn war ar marc’hadour-champagn. Goulenn a eure hemañ diganin ivez petore gonid a denne ar Vretoned eus an holl goad a wele o c’holoiñ an doua- roù. Evel ma welit, Aotrou, n’eus ket nemeur a goad-prenn dre amañ, da vihanañ koad da gaout talvoudegezh, koad kunduet mat. A-hend-all re stlabezet ha re vesket int evit bezañ prizet gant ar varc’hadourion goad-prenn… Hag evit ar c’hoad- tan zo nebeutoc’h c’hoazh a zisamm. Remed all ebet alies nemet c’hwezhañ tan enno war blas, da harz ouzh ar vro da retorn da strouezheg. Koulskoude e tle bezañ un implij bennak d’ar c’hoad hag a sachfe ur gonid bennak d’ar c’hornioù paour eus ar vro. An dud yaouank desket war ar strilhouriezh a dlefe studiañ war ar gudenn- se. Dija evit pezh a sell ouzh an tommañ ez eus deuet ur welladenn en implij eus ar c’hoad, en askont d’ar « pennaderezed » (heskenn-dorn dre dan da ziskar ha pen- nadañ kefioù ha barroù-gwez). Labour diboan ha prim a reont hag ar priz dre gor- denn pe dre stêr a gouezh izeloc’h eget kent.\nGoude tout, chom a ra an tommerezh dre goad un dra a lorc’h. Ar binvidion a blij dezho en deiz a hiziv kaout siminalioù bras evel gwechall, endra m’emañ ar bobl o stouvañ holl siminalioù an ti ! Pebezh sotoni ! Un ti a seblant marv ha yen pa ne vez ket a dan en oaled. Petra eo tristañ tri zra zo war an douar ? Ar re gozh a lavare : un oaled hep tan, un daol hep bara, un ti hep gwreg… Iskisañ ha zoken sotañ tra a gavan eo evelkent ur podad bleuñv istribilhet ouzh ar vazh-drezenn er siminal !… Daoust hag-eñ n’eo ket ar vleuñvenn ruz-se ma ‘z eo an tan, ar c’haerañ bleuñvenn a c’heller kaout en un ti ? N’eus forzh penaos n’emañ ket, a gred din, plas ar bleuñv er siminal. Hervez am eus klevet, a berzh vat endeo, hor breudeur tramor a zo chomet feal ha stag ouzh an oaled hag an tan. E-lec’h n’o deus ket a wir siminalioù, e reont gant fals-reoù gant un oaled ha koad, pe goad drevezet oc’h ober e-barzh un doare tantad, gant un ampoulenn ruz en o c’hreiz da reiñ da grediñ eo tan.\nGwelout a ran em c’hichen milinoù kozh adsavet gant tud pinvidik. Miret eo bet gant doujañs an holl siminalioù, an holl oaledoù. Tan a reont e-barzh gant koad eus ar vro, hag int a gav se kaer-spontus. En hañv tremenet, en unan eus ar milinoù-se ez eus bet chomet e-pad un nebeud sizhunvezhioù tud a renk uhel : an Aotrou Mitchel, koronal ha surjian ; ur C’hanadian a orin kelt. An Itron Mitchel zo ur Gembreadez. Daoust ma oa se e-kreiz an hañv, e chome an daou bried eurvezhia- doù-pad da zivizout o-daou dirak un tantad-flamm e siminal bras ar vilin. Ar wech kentañ ‘oa dezho da welout Breizh. Edont o tistreiñ eus an Itali hag o vont d’ar Zeland-Nevez. Gwelet o doa ar Suis, an Izelvroioù ha me ‘oar. Hogen lavarout a raent din n’o doa ket ‘n em santet er gêr, evel e Breizh. Nep lec’h n’o doa kavet tan en oaled. Ha koad pezh a garent d’e voueta.\nUr rikour a vije evit kouerien ar c’horn-mañ ma teufe ar c’hiz d’en em astenn eus an tantadoù-flamm o teviñ dieub e pep oaled. Meur a wenneg a dennfent adarre eus o c’hoad. Hag ouzhpenn bez’ e vefe evit Breizh evel p’he dije adkavet hec’h Ene.


Pajenn:Morvan - Buez ar Zent, 1894.djvu/228 - Wikimammenn\nPajenn:Morvan - Buez ar Zent, 1894.djvu/228\nunan betek ann oad a zek vloaz ha pevar-ugent, kentoc’h egiz eunn eal eged egiz eunn den. Ne zebre nemed eur vech bemdez, dioc’h ann noz, ha morse netra boaz; frouez ha louzeier kriz, ha c’hoaz nebeut anezho, setu aze he holl vagadurez. Eur prenest a ioa var he ermitach, ha dre ar prenest-se e reseve ar pez en deveze ezomm. Dre ar prenest-se ive e kaozee ouz ar re a deue d’he velet, mes da zadorn ha da zul hebken : enn deiziou all ne gomze nemed ouz Doue.\nAr brud euz he zantelez a reaz da gement a dud diredet d’he gaout, evit goulenn kuzul diganthan divar benn silvidigez ho ene, ma oue red sevel eunn ti evitho e kichen ar garrek kleuz. Iann a veze laouen ouz ann holl pa veze he zevez da gaozeal, ha merka a rea da bep hini ar pez en doa da ober evit en em zantifia hag en em ziouall dioc’h ar pec’hed. Biskoaz avad ne lezaz maouez ebed da dostaat ouz he ermitach.\nDoue a roaz d’ezhan ann donezoun a viraklou, hag ar c’halloud da lenn e goeled ar c’halounou ha da anaout ar pez a dlie erruout enn amzer da zont. Diskleria a eure e vije ann impalaer Theodoz treac’h d’ann impalaer Maksim ha d’ann impalaer Eujeen, hag ann traou a zigouezaz evel m’en doa lavaret.\nEunn devez, seiz manac’h euz a Jerusalem a deuaz da velet ar Zant. Iann ho digemeraz gant karantez hervez he gustumm, hag a reaz d’ezho eur brezegenn hirr, leun a genteliou euz arre dalvoudusa evitann ene. « — Etouez ann techou fall, emezhan, oc’h euz ar muia ezomm da vouga enn ho kaloun, unan euz ar re genta eo ann hini a zoug ann den da denna gloar euz ar vad a ra, pe euz ar vad a zo ennhan. Ann tech-ma en deuz dija kollet kalz a dud... »\nVar gement-se, ar Zant a gountaz d’ar re a ioa oc’h he zelaou histor eunn ermit hag a laboure he-unan da c’hounit he voued, a gastize he gorf dre ar rusta pinijenn, a dremene ann noz hag ann deiz o pedi Doue, hag a ioa eur skouer a bep seurt vertuziou. Mes ann ermit-se, o sonjal pegel lark oa eat dija var hent ar zantelez, a zavaz foug ha lorc’h ennhan, hag ann dra-ma a oue\nAdtapet diwar « https://br.wikisource.org/w/index.php?title=Pajenn:Morvan_-_Buez_ar_Zent,_1894.djvu/228&oldid=137413 »


Mæs, Guirhiés gredus, ag ér souffranceu é hemb quin é éellér rein de Jesus mercbeu a garanté ? Ne éellér ehué er gobér ér repos hac ér peah ?\nAveit oh-hui, me mah, mar câret Jesus, hui a gârou é groéz ; ha mar èr hâret a greis hou calon, hui a guemérou a greis hou calon ol er hroézieu a zegassou deoh.\nJesus n’en dé antréet én é hloër meit dré en hènt ag er souffranceu. N’en dès chet bet un hènt aral aveit-on nac aveit er Sænt. Ret-é ma quérhéoh dré z’ou mar vennet arrihue ér memb eurustet.\nKemmoù diwezhañ degaset d'ar bajenn-mañ d'an 18 Eos 2017, da 16:49.


Search for "section:" . (isset($hansardmajors[$1]["title"]) ? $hansardmajors[$z]["title"] : "$z") OR "section:" . (isset($hansardmajors[$1]["title"]) ? $hansardmajors[$z]["title"] : "$z") (speaker:Mick Barry OR speaker:Michael Collins) (KildareStreet.com)\nResults 1-20 of 833,203 for "section:" . (isset($hansardmajors[$1]["title"]) ? $hansardmajors[$z]["title"] : "$z") OR "section:" . (isset($hansardmajors[$1]["title"]) ? $hansardmajors[$z]["title"] : "$z") (speaker:Mick Barry OR speaker:Michael Collins)\nSubscribe to an email alert for "section:" . (isset($hansardmajors[$1]["title"]) ? $hansardmajors[$z]["title"] : "$z") OR "section:" . (isset($hansardmajors[$1]["title"]) ? $hansardmajors[$z]["title"] : "$z") (speaker:Mick Barry OR speaker:Michael Collins)


Marcus Aurelius o aberzhiañ e templ Jupiter\nAn di indigetes ("doueed orin") a oa anezho ur strollad doueed pe doueezed, pe speredoù, e Roma gozh, ha ne deuent ket eus relijionoù all, pe sevenadurioù all, en enep d'an di novensides, hervez termenadurezh Georg Wissowa.\nAn darn vrasañ anezho n'int nemet personeladurioù perzhioù difetis, ha dre-se n'int nemet doueed a eil pe trede renk. Ops, Jano ha Quirino o doa un tammig muioc'h a bouez. An darn vrasañ eus an anvioù, evel re ar perzhioù e latin, a zo anvioù benel. N'eus ket da vezañ souezhet eta o welout pegen niverus e oa an doueezed gant ar Romaned.\nAdtapet diwar « https://br.wikipedia.org/w/index.php?title=Di_indigetes&oldid=1849739 »


Journal de Renaud Camus, mardi 3 juillet 2018\ncréée le mardi 3 juillet 2018, 23 h 27\nmodifiée le mardi 3 juillet 2018, 23 h 29Plieux, mardi 3 juillet 2018, onze heures du soir. Les échanges avec Alain de Peretti se poursuivent.\n« Votre comparaison avec le nazisme ~~~ ~~’~~~~~~~~~~~ ~~~ ~~~ ~~~~~~~ ~~~~ ~~~~~~~~~~~ ! ~~~~ ~~~~~~~~~~ ~~~~~ ~~~ ~~~~~~ ~~~~~ de file participait ~~~~~ ~~~ ~~~~ ~~~~~~ ~~~~~~ ~~~ ~~’~~~~~~~~~~~ ~~ ~~~ ~~~~~~~~~ ~~~~ ~~~ ~~~~~~ “~~~~~ ~~~ ~~~~~~ ~~~~~ ~~~ ~~~~~~~~ ?”... ? ~~~~ ~~~~~~~~~ ~~’~~~~ ~~~ ~~~~~~~~ ~~~~ a poussé l’Allemagne ~~ ~~~~~ ~~~~~~~~ ~~~~~~ ~~’~~~~~~ ~~~~~~~ ~~~~ ~~~~~~~ ~~~~~~~~~~ ~~~ ~~~~~~~~~~~~~ ~~~~~ ~~~~~~~~~~ ~~~ ~~~~~~~~, ~~~ ~~’~~~~ ~~~ ~~~~ ~~~~~~ ~~~~~~~~ ~~~~~~. ~~’~~~ ~~~ ~~~~~ ~~~~ ~~~~~~~~~ un grand choc ~~~ ~~~~~ ~~~~~~~ ~~~~ ~~~~~~ ~~~~~~, ~~~ ~~~~~ ~~’~~ ~~~~~ ~~ ~~~~~ ~~~~~ ~~~~~ ~~~~~~ ~~~ ~~~~~~~ ~~~~~~~~ ! ~~~ ~~~~~ ~~~~~~~~~ ~~~~~~~ ~~~~ ~~~ ~~~~~~~~~ ~~~ ~~’~~~~~~~ pour vous, je ~~~~~~ ~~~~ ~~~~~ ~~~~~ ~~~~~ ~~~~~ ~~~~~~ ~~~~~~ ~~~ ~~~~~, ~~~~~ ~~’~~~~ ~~~~~ ~~~~ ~~~ ~~~~~ ~~~~~~~~~. ~~~ ~~~~~~~~~ ~~~~~ ~~~ ~~~~~~~~ ~~~ ~~~~~ ~~~ ~~~~~~ ~~~~~~~~~, sans scandale, j’ai ~~~~~ ~~~~~~~~ ~~~~~ ~~~ ~~~~ ~~~~~~~~~~ ~~ ~~~~ ~~~~~~~~~~ ~~~~~~~~~~ débiles.\n« ~~~~~~ ~~~ ~~~~~~~~ »\n« ~~~~~~~~~~-~~~~ ~~~ ~~~~~ ~~~~~~ ~~~~~~~~~~ ~~’~~~~~~ ~~~~ ~~~ ~~’~~~~~~ ~~~~~~~~~~ président du CNRE ~~~ ~~~~~~~ ~~~ ~~~ ~~~~~~~~~. ~~~ ~~~~~ ~~’~~~~~~~~~ ~~~~~ pas.\n« ~~’~~~~~~ ~~~~~ ~~’~~~~~~~~ ~~~~ ~~~~~ ~~~ ~~~~~~~ ~~~ ~~~~~~~~~~~ ~~~~~~~~~~ ~~ ~~~ ~~~~~~~. ~~~~~~ ~~~~~, ~~~ ~~~ serais “fait avoir ~~~~~~ ~~~ ~~~~~”, ~~’~~~~~~~ ~~~~~~~~~ ~~~~~~ ~~~~~~ ~~~~~~~~~~~~~~ ~~~~~~~~~~~~~. ~~~~~~~~~~-~~~~ ~~~ ~~~~~ ~~~ ~~~~~, ~~~~~~ ~~~~~~~~ ~~~ ~~~~~~ ~~~~ ~~~~~~~. ~~~~~~, ~~~~~~, ~~’~~ ~~~~~~~~~~ ~~~~~~~ ~~~ ~~~~ pour être légitimé. ~~~ ~~~~, ~~~~~~~~~~~~~~ ~~ ~~~~, ~~~~~~~ ~~~~~~~~, ~~~~~~~~ ~~~~~~~~, ~~ ~~~~~~~~ ~~~~~ ~~~~ ~~~~~ ~~~~~~~~~~~~ ~~~~~~~~~~ ~~~ ~~~~~~~~~~. ~~~ ~~~~ ~~~~~~~~~~ ~~~ ~~~~ ~~~~~~~~ ~~~ ~~~~~ ~~~~ ce soit à ~~~~~~~ ~~ ~~~ ~~~~~~~~~ ~~~~~~ ~~~~, ~~’~~~ ~~~~~~~~~-~~~~ ~~~~ ~~~~~ ~~~~~ ? ~~~ ~~~~ ~~~~ ~~~~ ~~~~~~~~~~~ ~~~~~~ ~~ ~~~ ~~~~~~~. ~~~~, ~~~ ~~~~~~~~~, ~~’~~~ ~~~~~~~ ~~~~ je pouvais parfaitement ~~~~~~ ~~~~~ ~~~~ ~~~ ~~~~~~~~ ~~~~~, ~~~~~ ~~~~~ ~~~~~~~~~~ ~~~ ~~~~ ~~~~~. ~~~~~~~ ~~~ ~~’~~~~~~~ ~~~~ ~~~~~ ~~~~~~~~~ ~~~~ ~~~~~~~~~ ~~~~ ~~’~~~~~~, ~~~ ~~’~~~~~~ ~~~ ~~~ ~~~~~ ni l’heure, mais ~~’~~~ ~~~~~~~~~~ ~~~~~~~~~~~ ~~~~ ~~~~~~~~~~~ ~~~~~~~ ~~~ ~~~~~~ ~~~~~~~~~~~~~ ~~~ ~~~ ~~~~~~~~~~~~, ~~~ ~~~~~~~~~~~ ~~~ ~~~~~~~ ~~~ ~~~ ~~~~~~~~~~~~~. ~~~~~ ~~~~~~~~ ~~~ ~~~~~~~~~ ~~~~~~~~~~ ~~~ ~~~~~~~~~~ ~~~~~ eux, sans concession ~~~ ~~~~~ ~~~~~~~~~~, ~~~ ~~~~~~~ ~~~~~~~~~~ ~~~~~ ~~~ ~~~~~~~~~~~~ ~~~ ~~~ remigration.\n« ~~~~~ ~~ vous,\n« ~~~~~~ »\nCependant ~~~~ ~~~~~ ~~~~~~~, ~~~~ ~~~~~~~~ “~~~~~~~-~~~~~~~~~~~~~~~~~~~” ~~~ ~~~ ~~~~~~~~~~ “~~~~~~~~~~~” convergent et font ~~~~ ~~~~~~~~. ~~~~~~~~~ ~~~~, ~~~ ~~~~~~~~~, ~~’~~~~~~ ~~~~~~~~ ~~~~-~~~~~ ~~~ ~~~ ~~~~~~~~ ~~~~ “~~~~ ~~~~~~~”, ~~~ ~~~~~~~~~~~~, ~~~~~~~~~~ ~~~ ~~~~~~~~ ~~~ ~~’~~~~~~~~~~~~ ~~~ ~~~~~~~~~~~. ~~~~ ~~~~~ ~~~~~~~~~ Martel, toujours à ~~~~~~~~~, ~~~~~~~~~ ~~~ ~~~~~~~~, ~~~~ ~~~~~~~~~, ~~~~~ ~~~~~~~ ~~~ ~~~~ “~~~~~~~”, ~~~~~~ ~~~~~ ~~~~, ~~~~~~~~ ~~~ ~~~~~~~~~~~~ ~~~ ~~~~. ~~~ ~~~ ~~~~~ ~~~~ ~~~~~ ~~~~ ~~~~~~~~~~ ~~~ sondage, mais les ~~~~~~~~~~~~~ ~~~ ~~~~~ ~~~~~ ~~~~~~~~~.\nvoir l’entrée du mardi 3 juillet 2018 et son image dans Le Jour ni l’Heure


Istor bevennañ departamantoù Breizh | Becedia\nE-kerzh nozvezh ar 4 a viz Eost 1789 e voe diskaret frankizioù Breizh hag e krogas labour didroc’hañ ar vro e departamantoù. Kannaded Breizh a oa e penn a-raok an Dispac’h, ne rejont netra evit mirout unded ar vro. E miz Genver 1790, dindan levezon lobi Roazhon, ez asantjont da bemp departamant daoust da Sant-Maloù a ginnige 6 departamant, ha da galzik kêrioù all en em gave da neuze lec’hiet fall ha lakaet a-gostez.\nAbalamour da ziskar an “ dreistgwirioù ” (na voe ket divizet ken aes ha ma lavared) pe ar “ frankizioù lec’hel ” (ur gwir zislavar evit Breizh, e-skoaz goulennoù ar c’haieroù klemm hag ar feurioù-emglev), e c’helled lakaat un aozadur broadel nevez war sav. E-pad sizhunvezhioù ha sizhunvezhioù e voe breutadegoù taer er vodadeg vroadel evit gouzout peseurt diazez ment pe niver a vefe dibabet pe etre 80 ha 120 “ departamant ” bihan kevatal, pe 25 rannvro vras (o dije erlec’hiet ar proviñsoù kozh mui pe vui). Daou aozadur disheñvel eus ar Stad a bled gant an diazezoù-mañ : unan kreizennet hag unan kevreadel. Ne badas ket pell ar vreutadeg avat. Kannaded Breizh, kevreadelourien anezho, met etre daou, n’o devo tamm pouez ebet. E penn-kentañ miz Du e voe divizet didroc’hañ Bro-Chall etre 75 ha 85 departamant, gant ur renkamant : miret e voe bevennoù ar proviñsoù. Dav e oa mont buan avat.\nAn niver departamantoù\nEn ur ober tri miz, goude meur a emvod, e voe divizet gant kannaded Breizh rannañ ar vro e 5 departamant pep hini rannet e 9 distrig. Tabut a savas diwar an diviz-se. Adalek an 21 a viz Du e kinnigas dilennidi Sant-Maloù, deuet niverus, ur raktres arguzennet ha disheñvel gant 6 departamant. Nac’het e voe ar raktres gant kannaded Breizh, a felle dezho en em ziskouez tud penn a-raok an Dispac’h. Dav eo lavarout ec’h enebe ouzh al labour a oa bet kaset da-benn pemzektez a oa, hag a oa diazezet war ur steuñvenn bet savet gant Bodad diazezañ bevennoù ar rouantelezh e miz Gwengolo ! Dereout a rae mat-tre ar steuñvenn-se da galz a gannaded a oa tud a justis, dre ma klote mui pe vui gant aozadur ar pevar frezidial (lezioù-barn etre ar senesaliezhoù hag ar Parlamant). Dre-se e klote departamant ar c’hornôg gant prezidial Kemper, a vode Kerne ha Leon.\nTamm chañs ebet ken evit Sant-Maloù. Abaoe marv ar c’hannad e miz Gwengolo e oa difennet ar raktres gant un alvokad eus Roazhon... a yeas a-du gant kannaded lobi galloudus-tre Roazhon (Le Chapelier, Lanjuinais, Defermon...). Koulskoude, pa seller a-dost ouzh ar raktres e seblant poellek kaout c’hwec’h departamant, pa gemerer e kont ment ar proviñs ha stankter ar boblañs. Ouzhpenn-se e vije bet tostoc’h eus douaroniezh, istor, sevenadur hag ekonomiezh ar vro (evel evit keinvro porzh Sant-Maloù), hag aodoù an norzh ne vijent ket bet laosket kement a-gostez. Roazhon a nac’has ar raktres avat, dre ma vije bet bihanoc’h he zepartamant, ha hep tamm talbenn mor ebet.\nBevennoù ar 5 departamant\nUr bern kemmoù a voe etre raktresoù kentañ miz Gwengolo hag ar gartenn divizet gant ar Vodadeg d’an 30 a viz Genver 1790. An didroc’hañ mentoniel kentañ a oa diazezet war ar stêrioù ha war linennoù eeun a groge er c’hêrioù bras. Dre ma felle d’ar re-mañ kaout ur geinvro, avat, e voe kempleshaet ar gartenn hag e pellaas ar bevennoù ouzh harzoù naturel ar stêrioù evel an Ele, ar Gwilun pe ar Renk. Departamant Roazhon eo an hini en em dennas ar gwellañ : en em ledañ a rae war-zu ar c’hornôg ha war-zu Mor Breizh en ur lonkañ Sant-Maloù, a zeuas a-benn war-bouez nebeut da virout ar chanterioù sevel bigi e tu all ar Renk – en ur lezel gant Sant-Brieg meur a barrez e reter ar Renk. Kousto pe gousto e klaskas Roazhon lakaat an arigrap war Redon a zo tost ouzh bro Wened met digor war ar meurvor Atlantel. Lezel a reas Kastell-Briant da vont gant Naoned hag ar Roc’h-Bernez gant Gwened. Splann eo trec’h an ekonomiezh war an hengoun, dindan gwask bourc’hizien ar c’hêrioù. An trevioù, int-i, a zo tonket da vont da heul o farrezioù. Evit a sell ouzh bevennoù bro marzoù su al Liger e voe rannet ar marzoù boutin etre bro Vande hag al Liger-Izelañ (ar pezh a zispleg ar vevenn dort etrezo), daoust ma felle d’ar boblañs bezañ staget ouzh Breizh.\nE 1790, daoust ma viras departamant Aodoù-an-hanternoz e anv, e voe dibabet buan-tre Penn-ar-Bed ha Mor-Bihan evit envel aodoù “ ar c’hornôg ” hag “ ar su ”. Mor-Bihan eo an anv brezhonek nemetañ bet miret, ar memes anv evel hini ar pleg-mor.\nPa voe deuet ar c’houlz da zibab kêrioù pennañ an distrigoù ha dreist-holl hini kêrbenn departamant Penn-ar-Bed etre Kemper ha Landerne e savas reuz bras etre Leoniz ha Kerneviz. Ar Gerneviz a oa gwelloc’h itrikourien hag e teujont a-benn da lakaat Landerne da gentañ. E Redon, er Faoued hag e Karaez dreist-holl, e krogas ivez an dud da sevel o mouezh, en aner. An departamanteladur bet kaset da benn dindan tri miz a oa didorrus, lod ma oa eus an Dispac’h.\nAn istor dre ar skeudenn : kartenn ar departamantoù


Georgiana Cavendish - Wikipedia\nGeorgiana Cavendish , pe Lady Georgiana Spencer (1757–1806), a oa un dugez saoz, brudet he spered hag he c'hened, ha pried da Dug Devonshire.\nGeorgiana Cavendish (Her Grace Georgiana Cavendish, Duchess of Devonshire, gant Joshua Reynolds, e 1776.\nGeorgiana Cavendish (Her Grace Georgiana Cavendish, Duchess of Devonshire), poltredet gant Thomas Gainsborough e 1787.\nMeur a boltred anezhi zo bet graet, gant Joshua Reynolds ha Thomas Gainsborough dreist-holl.\nKentañ pried ar politikour saoz William Cavendish (1748–1811), 5vet dug Devonshire, e oa Georgiana Cavendish, ha mamm e oa da William George Spencer Cavendish. He zad, John Spencer, 1añ kont Spencer, a oa gourvab da John Churchill. Moereb e oa da Caroline Lamb ha da George Spencer.\nPerzh a gemeras en un nebeud stourmoù politikel, ha skoazellañ Charles James Fox a reas. Ur romant dre lizhiri a skrivas, a greder, anvet The Sylph, embannet dizanv en 1779, ha barzhonegoù .\n3.1 Er filmoù\nE 1774 e timezas Georgiana da zug Devonshire, pa ne oa ket 17 vloaz c'hoazh. Un eured vras e voe, daou diegezh uhel a oa unvanet, met ur fallzimeziñ e voe.\nGoap zoken a voe graet eus eured ar priedoù Cavendish er pezh The School for Scandal gant Richard Brinsley Sheridan, ma weler ur vaouez yaouank eus ar vro, Lady Teazle, touellet gant gwazed diouzh ar c'hiz. Bec'h he doe an dugez yaouank o kaout bugale, ha nec'hus e oa, rak un dizenor e oa d'ur vaouez a ouenn uhel chom hep reiñ pennhêr ebet d'he fried.\nMeur a golladenn a reas Georgiana a-raok genel div verc'h, hag ur mab a-benn ar fin.\nGeorgiana Cavendish (1783-1858), dimezet da George Howard, 6vet kont Carlisle (1773-1844);\nHarriet Cavendish (1785-1862), dimezet da Granville Leveson-Gower, 1añ kont Granville.\nHe mab nemetañ, William George Spencer Cavendish. Hennezh a voe 6vet Dug Devonshire (1790-1858) hag a varvas dibried.\nGeorgiana an hini a ginnigas d'he fried, an Dug, Lady Elizabeth Foster (Bess) , he gwellañ mignonez, a zeuas da vout e serc'h da gentañ, hag e eil pried goude. Elizabeth Foster he devoe daou vugel gant an dug, ur mab hag ur verc'h.\nGeorgiana he devoe un darempred gant Charles Grey, 2vet Kont Grey, a voe Kentañ Ministr e-pad daou vloaz (1830-1832), hag ur verc'h o doe en 1792, Eliza Courtney.\nPa varvas Georgiana e timezas an dug gant « Bess » Foster. Pa varvas an dug e teuas o mab (hini Giorgiana hag an dug) da vezañ 6vet Dug, met dizimez e chomas. Neuze ez eas an titl gant ur c'henderv, William Cavendish, 7vet Dug Devonshire (1808-1891), a oa intañv goude marv e bried, Lady Blanche Howard, nizez d'ar 6vet dug, da lavarout eo merc'h-vihan da Georgiana.\nThe Divine Lady (1929), c'hoariet gant Evelyn Hall.\nBerkeley Square (1933) c'hoariet gant Juliette Compton\nMrs Fitzherbert e 1947, c'hoariet gant Mary Clare .\nThe House in the Square (1951), c'hoariet gant Kathleen Byron\nThe Duchess (2008), c'hoariet gant Keira Knightley. Renet eo ar film gant Saul Dibb, ha diazezet war al levr Georgiana, Duchess of Devonshire gant Amanda Foreman.\nDugez Devonshire, gant Joshua Reynolds, c. 1780–81\nDugez Devonshire, gant Thomas Gainsborough, 1783\nDugez Devonshire gant Joshua Reynolds, 1786\nDugez Devonshire gant Thomas Gainsborough, 1787. From the Chatsworth Collection.\nElizabeth "Bess" Hervey Foster gant Sir Joshua Reynolds\nPried Georgiana, William Cavendish, 5vet Dug Devonshire\nAdtapet diwar « https://br.wikipedia.org/w/index.php?title=Georgiana_Cavendish&oldid=1572976 »\nDernière modification le 11 Mae 2014, à 22:15\nKemmoù diwezhañ degaset d'ar bajenn-mañ d'an 11 Mae 2014, da 22:15.


Journal de Renaud Camus, samedi 10 août 2019\ncréée le dimanche 11 août 2019, 0 h 01\nmodifiée le dimanche 11 août 2019, 0 h 07Plieux, samedi 10 août 2019, sept heures moins le quart, le soir. Ce pauvre Pierre, je ne lui fais pas mener une existence bien gaie… Non seulement nous ~~~~~~~ ~~~~~ ~~~~ ~~~~~~~ ~~~ ~~~~~ ~~~~~~~~~~~~, ~~~~ ~~~~~~~~ ~~~ ~~~~~~~~ ~~~~~~~~ ~~~ ~~~~~~~~~~, mais en plus ~~’~~~~ ~~~~ ~~~~ ~~~~~ ~~~ ~~~~~~ ~~’~~~~~~~~~, ~~ ~~~~~~~~~~ ~~~~~~~~~~~~, ~~~ ~~~~ ~~’~~~~~~~~~ ~~~ ~~~~~ ~~~ ~~~~~ ~~~ ~~~~~~ ~~~~~~ ~~~ ~~~~~~ ~~~~~~~~~~~~, ~~~ ~~~~~~~~~~~, ~~’~~~~~~~~~~~~, ~~~~ impôts, etc. Sans ~~~~ ~~~~~~~~ ~~~ ~~~~~~~~~~~, ~~~ ~~~~~~~ ~~ ~~’~~~~~~~~ ~~~~~~~ longtemps.\nNous ~~~~~~~~ ~~~~~~~~~~~~ ~~~ ~~~~~ ~~~~~~~ ~~~~~~~~, ~~~ ~~~~~~~~~~~ ~~~~~~~~~~~~ ~~’~~~ ~~~~~ ~~~ ~~~~~ ~~~~~~~ ~~~ ~~~~~~~~~~~~~ ~~~~~~~~~~~~~~~ ou politiques ; mais ~~~ ~~’~~~~ ~~~~~~~ ~~~~~ ~~~~ ~~~~~~~~~~ ~~~ ~~~~~ ~~~ ~~~ ~~~~~ ~~ ~~~ ~~~~ ~~~~ ~~~~~ ~~~~~~~~ ~~~~~~~~~~~~~~ ~~~~ vacances. ~~~ ~~~ ~~~~~~~~~ ~~’~~~~ ~~~~~~~ ~~~~~~~~ ~~~~~~~~~~~~~~ chez ma sœur ~~ ~~~~~~-~~~~, ~~~~~~ ~~~~ ~~~~~~~~~~~ ~~ ~~~~~~~. ~~~ ~~~~~~ ~~~ ~~ ~~~~~~ ~~~~ Demeures, ~~~~ ~~~ ~~~~~~ ~~~~~ ~~~~~~~~~~ ~~~~~ ~~~ ~~~~~, ~~~~~ ~~~’~~~~~~ ~~~~~~~~~~~~~~ ~~~~~~~ ~~~~~ un labeur harassant. ~~’~~~~ ~~~~~ ~~~ ~~~~~~~~ ~~~~~~ ~~~~~~ ~~~~~, ~~~~ ~~~~~~~~~~ ~~~~~~ ~~~~ ~~~~~ ~~’~~~~~~ ~~~~ ~~’~~~~~~~ ~~~~~ ~~~~~~ ~~~~~~ ~~~~ ~~~ ~~~~~~~~ ~~~~ ~~~~~~~ ~~ ~~~ ~~~~~~~, ~~~~~~ mois durant, et ~~’~~~~ ~~~~~~~~~~ ~~~~~~~ ~~~~ ~~~~~~~~~~ ~~~ ~~~~~~ ~~~~ ~~~~~~~~~~, ~~~ ~~~~~~ ~~~ ~~~~~~. ~~~~ ~~~ ~~~~~ ~~~~ ~~~~ ~~~~~~~~~, ~~~~~~~, ~~ ~~~~~~ ~~~~~~~~~ ~~~~~~~~~~ ~~~~~~~ ~~~~~~ ; ~~~~~ ces temps-ci ils ~~~~~ ~~~ ~~~~~~ ~~~~~~~~ ~~~~~~~~, ~~~~~~~ ~~~~~. ~~~~~~~ ~~~~ ~~~~~~~~ ~~~ ~~~ ~~~~~, ~~~ ~~~~ ~~’~~~~~~~~~~~ ~~~~~~~~~ ~~~ ~~~~~~ ~~~~ ~~~~~~~~, ~~~ ~~~~~~~~~~, ~~~~~ ~~~-~~~~~, ~~~~ ~~~ est même le ~~~~~, ~~~ ~~~~~~~~~ ~~~~ ~~~~~~~~~ ~~~~~ ~~~~~ ~~~ ~~~~~~~~~ ~~ ~~~~~~~~~. ~~~ ~~~~~ ~~~~~~~ ~~~ ~~~~~~~~, ~~~~~~~ ~~~~~ ~~~~ ~~~~~~~~~ ~~~ ~~~~~~~~, ~~~~~~~~~ ~~~ ~~~~~~~. ~~~~~ ~~ quarante ans ce ~~~~~ ~~~~~ ~~~~~~~~~, ~~~ ~~~~~~~~ fois.\nJ’avais ~~~~~ ~~~~ ~~~~~~~~~~~ ~~~~~ ~~~~ ~~~~~~~~~~~ ~~~ ~~~~~~~~, ~~~ ~~~~~ ~~~~~~~~, ~~~ ~~~~~~ ~~~~~~ ~~~ ~~~~~~~ ~~~~ ~~~~~ ~~~~~~~~~~ ~~~~~~ ~~~-~~~~, en trois ou ~~~~~~~ ~~~~~~ ~~~~~ ~~~~~~~ ~~~~~, ~~~~~~ ~~~~~ ~~~~~ ~~~~~~~ ~~~ ~~~~~~~~~~~, ~~~~, ~~~~~ ~~~~ ~~~~~~~~~~ ~~~ ~~~~~~~~~. ~~~~~ ~~’~~~~~~ ~~~~ ~~~~~~~~ ~~~ ~~~~~, ~~~ ~~~~~~~~~ ~~~~~~ ~~~ septembre, après la ~~~~~~~~ ~~~~~~~~~, ~~~~~~ ~~~~~~~ ~~~ ~~~~~ ~~~~~ ~~’~~~~~~~~~. ~~~~~~ ~~~~ ~~~~~~~~ ~~~ ~~~, ~~~~~~ ~~~~ ~~~~~~~~~~, ~~~~~~ ~~~ ~~~~~~~~~, ~~~~~~ ~~~ ~~~~~~~~~. ~~’~~~~~~~~~~~ ~~~~~~~ ~~~ ~~~~~~~~~~ ~~~ la Famille, il ~~~~ ~~~~~, ~~~ ~~~ ~~~~~~~~~~~ ~~~~~~~~~~~~~~~ ~~~~~~ ~~~~~~~~~~ ~~~~ ~~~~~~~~~~~ ~~~~~~~~~~~, ~~~~~ ~~~~~~~ ~~~~~~~ ~~~ ~~~~~~ ~~~~~~~~~~~~~ (~~~~~~~~~~~~~~). ~~~ ~~~~~~ ~~~~ ~~~ ~~’~~~~~~~ ~~~~ ~~~~ ~~~~~ ~~ ma place, de ~~~~~~ façon.\nN’empêche, ~~’~~~~ ~~~~ ~~~~~~~~~~ ~~~~~ ~~~~~~~~, ~~~~ ~~~ ~~~~~ ~~~~, ~~~~~ ~~~ ~~~~~~ ~~~ ~~~ ~~~~~~ ~~~ ~~’~~~~. ~~~ ~~~~~~ ~~~~ ~~~ ~~~~ ~~~~~~~~ ~~~ ~~~~ manque pas plus ~~~’~~ ~~~~, ~~~~~ ~~~ ~~~~~~~~~ ~~~~~~~~~~ ~~~~~~~ ~~~ ~~~~ ~~~ ~~~ ~~~~~ ~~~~~~, ~~~ ~~~~~~ ~~~ ~~~~~~ ; ~~~~~ ~~~~~~~~ ~~~~ ~~~~~~~ ~~~~ ~~~~~~~~ ~~~ ~~~ ~~~~~~~ ~~~~~~~ sur ses épaules, ~~~’~~~ ~~’~~~~~~~ ~~~ ~~~~~~~ ~~~ ~~~ ~~~~ ~~~~~~~~~~~~~~~ ~~~~ ~~~~~~~~~, ~~~ ~~~~~~~~~, ~~~ ~~~~~~~~~~, ~~~ ~~~~~~~~-~~~~, ~~~~~ ~~~ ~~’~~~ ~~~~ ~~~ ~~~~~~~~ ~~~~~ ~~~ ~~~~~ ~~~ ~~~ m’approche jamais, ayant ~~~~ ~~~~~~~ ~~~~~~~~ ~~~~ ~~~~~~~~~~ ~~~~~~~~~~, ~~~ ~~~~~~~ ~~~~~ ~~~ ~~~ ~~~~~~ ~~~ ~~~~ ~~~~~~~~~ ; ~~~ ~~~~~ ~~~~~~~~ ~~~~ ~~~~~, ~~~~ ~~~~~~~, ~~~ ~~~ ~~~~~, ~~~~~~ la paperasserie administrative, ~~~~ ~~~~~~~, ~~~~ ~~~~~~~~~ ~~~~~ ~~~~ ~~~~~~~~~~ ~~~ ~~~~~~~~, ~~~~~~~~~~ ~~~~~~~~~~~~, ~~~~~~~~~~ ~~~ ~~~~~~~, ~~~ ~~~~~~’~~ ~~~ ~~~~~~ ~~~~~~~ ~~~ ~~~ ~~~~~~~ ~~~~~~~~~~~, auto-entreprise, ~~~~ ~~~~~~~~~ ~~~~~ l’auteur, dont M. ~~~~~~ ~~~~~~~ ~~~~~~~~~~~~~ ~~~ ~~~~~~~~~~~~~~~ ~~~~~~~~~~, ~~~~~~~~~, ~~~~~ ~~~~~~~ ~~~ ~~~~~~~~~~~~~~~ ~~~~~~~~~~~~~~, ~~~~~~~~~~, fiscal.\nIl ~~~ ~~~ ~~~~~~~ ~~~~~~~, ~~~ ~~~ ~~~~~~~ ~~~~~~~~~ ~~~~~ ~~~~~ — ~~’~~~~~~~ ~~~~ je ne suis ~~~~ ~~~~ ~~~~ ~~~ ~~~~~~~~~ ~~~~~~~~~~~~~~~~ ~~~~~~~~~~~, ~~’~~~~~~~~~~~~~, ~~~~~ ~~~ ~~~~~~~ ~~~~~ ~~~~, ~~~~ ~~~~ ~~~~~~ ~~~~ ~~~~~~~~, ~~~ ~~~~~ ~~~~~ ~~~~~~~~~~.\nvoir l’entrée du samedi 10 août 2019 et son image dans Le Jour ni l’Heure


Leuconotopicus stricklandi - Wikipedia\nGenad : Leuconotopicus\nLeuconotopicus stricklandi a zo ur spesad evned eus ar c'herentiad Picidae.\nAnvet e voe Picus (Leuconotopicus) Stricklandi (kentanv) da gentañ-penn (e 1845) gant an naturour gall Alfred Malherbe (1804-1865) : dougen a ra anv ar skiantour saoz Hugh Edwin Strickland (1811-1853).\nBrosezat eo ar spesad en avalpinegi reter Mec'hiko (eus stad Michoacán da gornôg-kreiz hini Veracruz).\nRenket e veze er genad Picoides kent.\n(en) Leuconotopicus stricklandi war al lec'hienn BirdLife International.\n(en) Leuconotopicus stricklandi war lec'hienn an International Union for Conservation of Nature (IUCN).\n↑ (en) Leuconotopicus stricklandi war al lec'hienn Avibase.\nAdtapet diwar « https://br.wikipedia.org/w/index.php?title=Leuconotopicus_stricklandi&oldid=1718078 »\nDernière modification le 10 Gwe 2016, à 13:51\nKemmoù diwezhañ degaset d'ar bajenn-mañ d'an 10 Gwe 2016, da 13:51.


Renée Bro-C'hall - Wikipedia\n(Adkaset eus Renata di Francia)\nRenée Bro-C'hall (1510-1575), anavezet ivez evel Renata di Francia en Italia, ganet e Bleaz ha marvet e Montargis, a oa merc'h da Loeiz XII ha da Anna Breizh, dugez Chartres ha Montargis. Dont a reas, goude hec'h eured, da vout dugez Ferrara, Modena, ha Reggio, en Italia. Harp a roas d'ar brotestanted ha da Jean Calvin.\nRenée Bro-C'hall, gant Jean Clouet.\nRenée Bro-C'hall, gant François Clouet.\nHe zad, Loeiz XII.\n3 He bugale\n5 He marv\nGanet eo e kastell Bleaz e 1510. Eil merc'h he zud e oa. He c'hoar henañ, Klaoda Bro-C'hall, ganet e 1499, a oa unnek vloaz warni.\nMervel a reas he mamm e 1514, pa oa pevar bloaz, hag he zad e 1515. E 1514, goude marv he mamm Anna, e voe dimezet he c'hoar Klaoda da Frañsez, dug Angoulême, pennhêr ar roue. Mervel a reas Klaoda e 1524.\nSavet e voe Renée gant Michelle de Saubonne, a oa protestantez, ha skoliet ganti ha gant Jacques Lefèvre d'Étaples.\nE 1527, da 17 vloaz, e voe dimezet da Ercole II d'Este (1508 † 1559), dug Ferrara, Modena, ha Reggio, en Italia, a oa mab da Alfonso Iañ d'Este ha da Lucrezia Borgia. Pan eas da Italia da chom e kasas Michelle de Saubonne ganti.\nE Ferrara e vodas tud desket en-dro dezhi, protestanted italian darn anezho, evel Ambrogio Cavalli, Giulio della Rovere, Celio Secondo Curione, Antonio Pagano, pe Gallaoued evel he sekretour Lyon Jamet, hag ar barzh gall Clément Marot. Gwareziñ a reas protestanted heskinet, evel Camillo Renato, Lodovico Domenichi, Isabelle Bressegna. Darn a deue eus Suis (Genève), Alamagn pe an Izelvroioù.\nKenskrivañ a rae gant Jean Calvin a deuas d'he gwelout e 1536.\nSeblantout a reas treiñ war-du ar brotestantiezh, ma voe klasket afer outi gant an Iliz e 1554, ken e rankas embann e oa feal d'ar gatoligiezh.\nPemp bugel he doe:\nAlfonso II d'Este (1533 - 1597), dug Ferrara, Modena ha Reggio,\nLuigi d'Este (1538 - 1586), kardinal d’Este, eskob Ferrara, arc'heskob Auch, en Okitania,\nAnna d'Este (1531 - 1607), itron a v-Montargis, dimezet,\ne Saint-Germain-en-Laye e 1548 da François de Guise (1519 - 1563)\ne Saint-Maur-des-Fossés e 1566 da Jacques de Savoie (1531 - 1585),\nLucrezia Maria d'Este (1535 - 1598), dimezet e 1570 da Francesco Maria II della Rovere, dug Urbino (1548 - 1631); divugel e voent;\nEleonora (1537 - 1581).\nIntañvezet e oa e 1559. Dre ma n'en em gleve ket gant he mab Alfonso II, dug Ferrara, a save a-enep d'he feiz protestant, e tistroas da Vro-C'hall, da Vontargis (ma oa dugez), e 1560, hag eno e roas harp d'ar brotestanted, evel Agrippa d'Aubigné, daoust da c'hourdrouz he mab-kaer, François de Guise, pried he merc'h Anna, a oa e penn ar gostezenn gatolik.\nE-pad an tri brezel relijion kentañ e tiwallas kêr Montargis dre varc'hata gant an armeoù protestant hag arme ar roue, renet adal miz Du 1567 gant dug Anjev, an hini a deuas da vezañ Herri III, dre ma felle dezhi chom neptu.\nE Montargis e varvas d'an 12 a viz Mezheven 1574, da 65 bloaz, 15 vloaz goude he fried.\nB. Fontana, Renata di Francia duchessa di Ferrara, Roma, 1893\nE. P. Rodocanachi, Une protectrice de la Réforme en Italie et en France, Renée de France duchesse de Ferrara, Paris, 1896\nS. Caponetto, La Riforma protestante nell'Italia del Cinquecento, Torino, 1997 ISBN 88-7016-153-6\nA. Puaux, La huguenote Renée de France, Paris, 1997\nGiovanni Calvino - Renata di Francia. Lealtà in tensione. Un carteggio protestante tra Ferrara e l'Europa (1537-1564) , Caltanissetta, Alfa & Omega, 2009. ISBN 978-88-88747-88-0\nAdtapet diwar « https://br.wikipedia.org/w/index.php?title=Renée_Bro-C%27hall&oldid=1873614 »\nDernière modification le 3 Mae 2020, à 15:45\nKemmoù diwezhañ degaset d'ar bajenn-mañ d'an 3 Mae 2020, da 15:45.


Le Télégramme - Benjamin Choner\nBenjamin Texier-Pauton : « Al langach chon ne oa ket brezhoneg ar re all, ar re o chom e Pont n'Abad, ar vilajenn grandis. Ne oa ket ivez galleg ar re cheuc'h, ar pennoù chagudet ». (Foto Olivier Scaglia)\nEmañ Benjamin Texier-Pauton o paouez echuiñ ur studiadenn war luc'haj ar Vro Vigoudenn : al «langach chon».\nEmañ Benjamin Texier-Pauton o paouez echuiñ ur studiadenn war luc'haj ar Vro Vigoudenn : al «langach chon». «Me zo eus Pont n'Abad. Pa oan bihan ez aen da brezeg gant ma zad kozh. Picheter a oa lavaret eus ur prizon. Kech a dalveze mezv... Me 'soñje din e oa komzoù brezhonek. War-lerc'h em eus komprenet e oa langach chon». Ul langach bet chomet o kousket en un tu bennak 'ba penn Benjamin Texier-Pauton, ha bet dihunet pa oa eñ war ar studi e Roazhon. «Me a oa oc'h ober ur vestroniezh war ar saozneg hag em boa kemeret "brezhoneg" evel option. Da 24 bloaz em eus desket brezhoneg. E skol veur Roazhon em boa muioc'h a startijenn da zeskiñ ar yezh evit 'ba Bro Vigoudenn !». Ha deuet en-dro komzoù an tad kozh. War o lerc'h eo aet Benjamin Texier-Pauton. A zor da zor e karterioù Pont n'Abad, e tier ar re gozh da glask ar re a ouie langach chon c'hoazh. Hag eo deuet a-benn. Enrollet eo bet an dud-se. 350 ger pe frazenn bennak en deus dastumet. Relegoù luc'haj Pont n'Abad.\nE karter ruz Pont n'Abad\n«En XIXvet kantved e oa ganet langach chon e Lanbourc'h, karter paour Pont n'Abad. Ur c'harter ruz bet a-wechoù lesanvet "Stalingrad".» «Er penn kentañ e oa daou langach : hini ar sevel tier a oa prezeget gant ar bikerien mein hag ar vañsonerien. Hag hini ar gemenerien hag an neuderien. Fier sot e oant o komz langach chon. Ne oa ket brezhoneg ar re all, ar re o chom e Pont n'Abad, ar vilajenn grandis. Ne oa ket ivez galleg ar re cheuc'h, ar pennoù chagudet. Tamm ha tamm e oa deuet mesket an daou langach-se hag e oant prezeget gant muioc'h mui a dud. En Xxvet kantved e oa klevet langach chon war ar maez tro-dro da Bont n'Abad. Mont a rae bugale ar vañsonerien da vevel pe da zevezhour. Desket e oa ar yezh gant an dud war ar maez. Lorc'h enno da vezañ koñsideret gant tud kêr Pont n'Abad !». Hag eo chomet bev atav hiziv gant tud zo.\nUl langach da guzhat ha da c'hoari\nA bep seurt gerioù a vez kavet el langach chon. Lod eus outo bet savet diwar ar galleg. «Lañs a veze lavaret evit an dour hag ar glav. Ar rokin (le rouquin) evit ar butun. Ar fouilhez (les fouilles) evit ar chakodoù. Teir c'harg en doa al langach-se, evel forzh peseurt luc'haj. Ur garg "kuzh": nompas bezañ komprenet gant ar re all. Ur garg a-varr : bodañ an dud tro-dro d'al langach. Hag ur garg c'hoarius da gaout plijadur gant al langach-se». Ul langach bet studiet pizh gant Benjamin Texier-Pauton. Emañ o paoueze echuiñ gant un DEA e skol veur Roazhon. Ul langach da zizoloiñ pe adselaou e ti Dastum e-lec'h ma vo miret ar c'hasedigoù bet enrollet gant Benjamin Texier-Pauton, da gaout plijadur c'hoazh o selaou langach an tad kozh.\nGeriadurig al langach chon Glaou : arc'hant Al loa : an dorn pe an troad Ar rich : an heol An hini divrec'het : le vent Falzigiñ : laerezh Un truchon : un den Ur voizenn : ur plac'h An teon : an abardaez Ar char pebr : an hini kreñv


Edmund Blair Leighton - Wikipedia\nEdmund Blair Leighton (21 a viz Gwengolo 1853 e Londrez – 1añ a viz Gwengolo 1922 e Londrez) a oa ul livour breizhveuriat ezel eus al luskad rakrafaelour. Lod brasañ e oberennoù a zo diwar-benn ar Grennamzer, hag e-touez ar re vrudetañ emañ "The Accolade" (An adoubañ) ha "God Speed" (Ra vi gwarezet gant Doue).\nMab al livour Charles Blair Leighton e oa. Goude bezañ bet o studiañ er skol-veur, ez eas da Royal Academy, ma tiskouezas e livadurioù etre 1878 ha1880. Prizioù a resevas gant e oberennoù "Witness My Act and Seal" hag "A Flaw in the Title". Goude-se e voe diskouezet e oberennoù e Burlington House. E Londrez edo o chom, hag eno e varvas d'an oad a 68 vloaz.\nAbelard hag e skoliadez Heloiza\nGalv da gemer an Armoù\nAr roue hag ar glaskerez-vara\nKen d'ar marv hon dispartiañ\nKoantenn eus ar Grennamzer\nUl lodenn eus e oberennoù\nLivadurioù gant Edmund Blair Leighton\nAdtapet diwar « https://br.wikipedia.org/w/index.php?title=Edmund_Blair_Leighton&oldid=1950996 »\nKemmoù diwezhañ degaset d'ar bajenn-mañ d'an 15 C'hwe 2022, da 07:38.


Girolamo Savonarola, poltred gant Fra Bartolomeo, war-dro 1498.\nGirolamo Savonarola, ganet d'an 21 a viz Gwengolo 1452 barnet d'ar marv ha devet war ur bern keuneud, d'an 23 a viz Mae 1498, oa ur manac'h dominikan hag ur prezegenner italian a renas e Firenze adalek 1494 betek 1498.\nAnavezet ivez gant an anv Hironymus Savonarola, brudet eo evit e adreizhadurioù relijiel aozet a-enep spered an Azginivelezh. Aozañ a reas "keuneudeg ar fougeoù" e lec'h ma voe distrujet ur bern oberennoù arzel. Tagañ a reas kalz breinadur buhezegezh an Iliz hag ar gloer. Diwar ar mennozhioù-se e weler anezhañ evel un diaraoger d'an adreizhadurioù protestant, goude ma chomas katolik roman a-hed e vuhez.\nBepred e vez lidoù en e enor e Firenze.\n2 Esped e Firenze\n3 Ar gouarnamant teokratel\n4 Toull-bac'h ha kastiz d'ar marv\nAbred kenañ, Savonarola a voe dedennet gant ar c'hudennoù hag ar prederioù relijiel en ur studiañ ar Bibl hag oberenn Aristoteles. Studiañ a reas e skol-veur Ferrare e-lec'h ma tapas un diplom diwar-benn an arzoù. Santout a c'heller endeo e savboentoù enepkloer e-barzh ur barzhoneg, anvet De Ruina Mundi, a skrivas pa oa 20 vloaz. An destenn a zo diwar-benn distrujañ ar bed. Er memes prantad, e tibabas mont war-zu ur vuhez speredel, hag e varzhoneg De Ruina Ecclesia (skrivet e 1475) a ziskouez an dismegañs en deus ouzh ar gloer roman. Termeniñ a ra ar rummad-mañ evel "ur c'hast lorc'hus ha gaouiat". E 1475, e teuas da vezañ dominikan ha mont a reas da vanati Sant Dominik e Bologna. Kregiñ a reas da studiañ an doueoniezh (skol-veur Bologna a oa unan eus ar re wellañ er mare-se), goude mont a reas da vanati Santez Maria-an-Aeled, ha diwezhatoc'h, e 1482 e voe kaset da Firenze gant e urzh menec'h. D'ar mare-se e veze rebechet da Savonarola nompas bezañ ur prezegenner hag ur c'homzer mat. Ar pezh a c'hellfe bezañ gwir peogwir ne'n em lakas ket war-wel a-rak ar bloavezhioù 1480. Ouzhpenn da-se n'eo ket bet remerket pa z'eas kuit eus ar ger italian evit distreiñ da Vologna. Aze e krogas da gelenn ha dont a reas da vezañ mestr war ar studioù. E 1490, Giovanni Pico della Mirandola a c'houlennas dezhañ distreiñ da Firenze, e lec'h ma Savonarola a deuas da vezañ e gofesour.\nEsped e Firenze[kemmañ | kemmañ ar vammenn]\nD'ar mare-se, kloer an Iliz katolik roman a zae war breinat, ha ne roe ket mui ar skouer vat d'an dud. Ar bapiezh oa direol ha treuzimplijet gant ur gloer a dremene e amzer da werzañ "induljañsoù" evit saveteiñ eneoù ar berc'herien. A-benn en em gwareziñ eus se, Savonarola a en em lakas da gostez eus ar bed en ur studiañ a-hed an amzer ar Bibl ha testennoù tadoù an Iliz. An testennoù-se zo deuet da vezañ ur skoed evitañ. E Firenze en iliz Sant Marco e vuhezas ur buhez diazezet war an drouk hag ar c'hastizoù (prantadoù bac'het barzh kambroù bihan ha diasun, un implij reoliek eus ar gouriz-reun). Met gant e sarmonoù e lañsas adreizhadurioù sokial dibar e istor ar gristeniezh. En desped d'ar fed ma Savonarola oa un den gouiziek war an doueoniezh, ne glaskas ket, evel Martin Luther pe Jean Calvin sevel un aozadur a-enep d'an Iliz. C'hoant en eus reneveziñ ha gwellat anezhi. Hervezañ eo ret d'ar gristenien ober war dro eus o vuhez en ur lakat enni muioc'h a vadelezh e lec'h treuzimplij barregezhioù mab-den gant palioù loc'hus. Enebién a reas ouzh ar bompad, buhezioù savet war ar brofid, breinadur ar re galloudus hag hini an Iliz, hag an dud disachet gant ar gloar.\nLaurenzo Medici, brudet evit bezañ ur madoberour bras, oa bet o gwareziñ Savonarola e-pad ur prantadig. Met Savonarola a tage bepred ar familh Medici e-pad e sarmonioù. Laurent a enouestlas Fra Mariano evit, ur brezegener brudet, evit enebiñ ouzh ar manac'h. Met en desped d'ar fed ma Mariano oa barrek kennañ war tachenn ar c'homzoù hag ar gerioù, e dilezas e garg pa welas pegen efedus oa sarmonoù Savonarola. Un nebeut amzer goude, an doueoniour a diouganas donedigezh ur Cyrus nevez a dreuzfe Italia. Pa ar roue gall Charlez VIII erruas e Toscana e 1494, an darvoud-se a gardranas komzoù ar Savonarola.\nAr gouarnamant teokratel[kemmañ | kemmañ ar vammenn]\nDiskaret eo bet galloud ar familh Medici gant ar roue gall e 1494. Savonarola a zeas e darempred gant Charlez VIII a-benn kavout un emglev peoc'hus ha kuitas ma vefedistrujet ker Firenze. Ar ger italian he deus bet ar gwir da zibab o unan o sitem gouarnamantel. Savonarola a en em gav e-penn unan eus kerbennoù an Azginivelezh. Staliañ a reas ur republik demokratel savet war ur patrom arnevez awalc'h. He dermeniñ a ra evel ur "Republik kristen ha relijiel". Lakat a reas e plas lezennoù evel ur c'hastiz d'ar marv evit heulierien ar sodomiezh. Met klask adsevel a reas sistem an tailhoù en un doare reizhoc'h, difennet eo ar boureverezh, an uzurerezh, staliañ a reas ul lez-galv hag ur rouedad a-benn sikour ar re baour. Al lezennoù-se a levezono dreist-speredoù european e-pad un nebeut kantvedoù. Met Savonarola a en em gavas gant enebourien evel dug Milano Ludovico Sforza hag ar pab Aleksandr VI. Gant e destennoù skrivet a-enep ar familh Medici (rebechiñ a rae dezho bezañ breinet ha bevañ er pec'hed) e bountas annezidi Firenze d'he skarzañ e 1495. Adalek ar mare-mañ Savonarola oa deuet da vezañ penn nemetañ un diktatouriezh teokratel e lec'h ma, evel ma disklerias, Jezuz-Krist oa "roue pobl Firenze".\nSavonarola a glaskas sterniañ ha kemer e karg yaouankiz ar ger italian. Ret e oa d'ar grennarded mont ha dont e-barzh Firenze, gwisket gant dilhadoù gwenn-kann ha lakat an annezidi da reiñ an aluzenn (rediet aliesoc'h aliesañ). E 1497 e savas, gant e ziskibien, "keuneudeg ar fougeoù". Implijout a reas yaouankiz Firenze evit ma zafe da gerc'hat e-barzh tiegzhioù an dud pep tra pe pep objed diskleriet direizh hag a c'helfe kas d'ar pec'hed: melezour, traetoù, skeudennoù diskleriet "fall" ha "direizh", toud al levrioù skrivet war dodennoù all eget ar relijion (kristen evel just), ar c'hoarioù, gwiskamantoù a-bep seurt, levrioù a varzhonegoù evel reoù Petrark pe Boccace. Ouzhpenn da se Savonarola a enkas pep oberenn arzel a c'helle: da skouer taolennoù Sandro Boticelli kollet da virviken(an arzour hag oa deuet da vezañ devot kennañ a gasas eñ e unan e oberennoù d'an tan).\nMet buhan awalc'h, ker Firenze a zeas skuizh gant aferioù ha boazioù Savonarola. E-pad sarmon Yaou-Bask ar 4 a viz Mae 1497, ur strollad tud yaouank a lañsas ur gabaduilh, ur gabaduilh hag a deuas da vezañ un emsav. Goude-se eo bet ad-digoret an tavarnioù hag al lec'hioù c'hoari, memes e lec'hioù foran.\nToull-bac'h ha kastiz d'ar marv[kemmañ | kemmañ ar vammenn]\nEskumugnet eo bet Savonarola gant ar pab Aleksandr VI an 23 a viz Mae 1497. Hag e 1498 ar pab a goulenn e vefe harzet ha kaset d'ar marv. Tamal a rae dezhañ bezañ un disivouderien, un diouganer, un dispac'her a-enep an Iliz ha d'ober fazioù ha da gemmañ ster an destennoù relijiel. Den ebet na c'hellas prouiñ e oa Savonarola un disivouderien, estreget ar fed ma Savonarola a disklerias e oa levezonet e gomzoù gant Doue. Daou manac'h voe lazhet evit bezañ bet o heuliañ hag o difenn komzoù Savonarola diwar-benn e varegezhioù da ziouganañ.\nToull-bac'het e voe e-pad 50 devezh. Er c'houlz-mañ e voe boureviet div wech: ur wech gant tud ker Firenze hag ur wech all gant un den kaset eus Roma. Gant ur c'horf gloazet hag an div-wrec'h torret e dezrevellas steradurioù ar psalmoù. Ur steradur hag a levezono diwezhatoc'h an adreizhadurioù dominikan e Bro-Spagn (hugent bloaz a-raok Luther) hag e Su-Amerika.\nUr wech erruet devezh ar c'hastiz d'ar marv en eus bet keuz da vezañ bet laret, e-pad ar boureverzeh, ne oa ket awenet gant Doue e-pad e ziouganoù. Diskleriañ a reas en oa c'hoant e vefe gouiet se gant an dud: laret en eus gevier abalamour d'an aon eus ar boureverezh. Goude-se e gomzas da Sylvestro ha Domenecio, an daou manac'h kondaonet d'ar marv gantañ. Lavar a reas dezho ne oa ket ret kaout aon eus ar marv pe bezañ trubuliet abalamour d'an doare da vervel, met ret eo asantiñ dibaboù Doue evito: "N'omp ket mestr war hor marvioù". Ha diskleriañ a reas ne vefe ket ret ober klemm pe dikleriañ e oant tud digablus, abalamour d'ar fed ma Jezuz-Krist, ur wech erruet war ar groaz, na reas ket.\nPa z'eont bet kaset er Palazzo de la Signoria, eo bet goulennet dezho gant dominikaned tennañ ar gwiskamantoù dominikan kuitas d'an urzh relijiel koll e enor. Met Savonarola a respontas dezho: "O reiñ deoc'h ne rin ket, met tu zo deoc'h o gemer". Goude-se ur c'hannad eus ar pab a deuas d'o lar e oan kondaonet evel disivouderien ha diforc'herien eus ar relijion ha dre-se skarzet eus an Iliz stourmer ha trec'h hag eus Iliz an Douar hag an Neñvoù. Savonarola a respontas e c'helfe o skarzañ eus an hini gentañ (an Iliz amzeriat) met ket eus an eil, rak warni mab-den n'eus mestroniñ ebet.Goude-se kannad ar pab a laras dezho e oant bet digabluset gant Aleksandr VI dre un induljañs peurvat profet dezho. Dre-se e erruint d'ar baradoz hep tremen dre kastizoù ar purgator.\nKrouget ha devet war ur geuneudeg int bet war ar blasenn e lec'h ma oa bet savet "keneudeg ar fougeoù". Ar bourevien en ije laret da Savonarola "hiziv an neb a fele dezhañ deviñ ac'hanon a vez profet d'an tan". Niccolò Machiavelli viche deuet da welet marv Savonarola. Goude-se ar familh Medici a zistroas da gemer ar galloud e Firenze. Met memes goude e varv, Savonarola a dalc'has ul levezon kreñv awalc'h war ar ger italian. Da skouer Botticelli na livas ket muiñ a dud e noaz war e daolennoù. Ur blakenn a zo bet lakaet war leur ar Piazza della Signoria e Firenze evit diskouez pelec'h oa keuneudeg Savonarola. Hiziv an deiz an diouganer a zo azeulet c'hoazh gant ul lodenn bihan a annezidi eus Firenze.\nSermones Quadragesimales super Archam Noe. Venezia, Pietro de' Nicolini da Sabio per Francesco e Michele Tramezzino, 1536. Holl sarmonoù Savonarola zo bet biskrivet gant selaouerien'zo, hag embannet int bet gant ar breudeur Tramezines e Venezia.\nLes Héros de la Foi gant Orlando Boyer embannadurioù VIDA.\nSavoir mourir : les derniers jours de Savonarola, Ivan Illich, testenn lakaet e levr gant David Cayley goude tabutoù ha kaozadennoù gant Ivan Illich e 1996.\nLife and Times of Girolamo Savonarola in IV volumes (1888) gant Pasquale Villari\nScourge and Fire: Savonarola and Renaissance Florence (2006) gant Lauro Martines, ISBN 0-224-07252-8\nSavonarola and Florence (1970) gant Donald Weinstein\nThe Life of Girolamo Savonarola (1959) gant Roberto Ridolfi\nThe Meddlesome Friar (1957) gant Michael de la Bedoyere\nSavonarola (1930) gant Piero Misciattelli\nSavonarola: A Biography in Dramatic Episodes (1927) gant William Van Wyck. (C'hoariva)\nThe Renaissance (1953) gant Will Durant\nThe Florentine Monk (1869) gant Charles Spurgeon\nThe history of the popes, from the close of the Middle Ages : drawn from the secret archives of the Vatican and other original sources, 40 vols. (1891) gant Ludwig von Pastor. Selt e-barzh vol. V, 171ff., Corruption of the Italian Clergy of all Ranks, ha 181ff., Fra Girolama Savonarola.\nSavonarola: his Contest with Paganism (1851) gant Orestes Brownson\nAdtapet diwar « https://br.wikipedia.org/w/index.php?title=Girolamo_Savonarola&oldid=1827247 »\nKemmoù diwezhañ degaset d'ar bajenn-mañ d'an 29 Gen 2019, da 12:09.


Kêr-Vec'hiko - Wikipedia\n(Adkaset eus Ciudad de Mexico)\nMec'hiko, pe Kêr-Vec'hiko (Ciudad de México e spagnoleg, Mexiko-Tenochtitlan e nahouatleg), eo anv kêr-benn Bro-Vec'hiko hag unan eus kêrioù brasañ ar bed. Un distrig kevreadel eo ivez. Arabat kemmeskañ gant Stad Mec'hiko, a zo unan eus 31 stad Bro-Vec'hiko.\nDiazezet e voe gant an Azteked d'an 18 a viz Meurzh 1325 dindan an anv Tenochtitlan ([tɛnɔtɕtɪtɬaːn]). Distrujet e voe gant ar Spagnoled e 1521 hag adsavet goude.\nBro pe Rannvro\nBerlin Land Berlin Alamagn\nBuenos Aires proviñs Buenos Aires Arc'hantina\nCádiz Andalouzia Spagn\nChicago Illinois Stadoù-Unanet\nDolores Hidalgo Mec'hiko\nLos Ángeles Kalifornia Stadoù-Unanet\nMadrid Kumuniezh Madrid Spagn\nMunich Bavaria Alamagn\nNew York stad New York Stadoù-Unanet\nRosario proviñs Santa Fe Arc'hantina\nVarsovia Mazowieckie Polonia\nWashington D.C. Stadoù-Unanet\nAdtapet diwar « https://br.wikipedia.org/w/index.php?title=Kêr-Vec%27hiko&oldid=1944160 »\nKemmoù diwezhañ degaset d'ar bajenn-mañ d'an 13 C'hwe 2022, da 16:52.


Pajenn:Morvan - Buez ar Zent, 1894.djvu/531 - Wikimammenn\nPajenn:Morvan - Buez ar Zent, 1894.djvu/531\n30 a C’houere\nsant guillou, eskop\nann tregontved a viz gouere\nAr zant-ma a ioa ganet e parrez Sant Alban, enn eskopti Sant-Briek, hag a oue savet e doujans Doue gant he dad hag he vamm. Azalek he vugaleach oa eur paotrik fur ha devot ; mes ar pez a remerket ennhan dreist peb tra oa he zousder hag he heuz ouz kement tra a zo kountrol d’ar vodesti. Eunn droiad, epad he iaouankiz, e oue tentet gant eur plac’h divezet evel Joseph guech all e ti Putiphar ; mes, evel Joseph, Guillou a c’hounezaz ar viktor var ann dentasion enn eur gemeret ann teac’h.\nPa oue echu he studi ganthan, e oue beleget gant Joselin, eskop Sant-Briek, ha labourat a eure gant kalz a frouez evit gloar Doue ha silvidigez he nesa enn amzer ann eskop-se hag enn amzer ann daou eskop all a deuaz da genta var he lerc’h. Erfin, goude maro ann diveza euz ar re-ma, e oue choazet evit delc’her he blas e tro ar bloaz 1220. « Hogen, eme ar pab Innosant IV, ar pastor nevez a roaz tri seurt magadurez d’ann eneou a ioa fiziet enn he garg : da genta, magadurez he brezegennou ; d’ann eil, magadurez ar grasou a denne varnho dre he bedennou, ha d’ann trede, magadurez ar skouer vad e peb hent. N’e ket souez eta, eme ar pab-se c’hoaz, e vije neuze foug e tud fidel Sant-Briek gant eunn eskop evel hennez ; rak Guillou a ioa, dre ar gelennadurez a roe, evel eunn heol skeduz o para var douar Breiz-Izel ha tro var dro, ha dre he vuez santel hag he oberiou a drugarez ez oa eur mellezour euz ar c’haera vertuziou. »\nEnn aoun e veze ato na vije ket pourveet da ezommou ar beorien egiz ma’z oa dleet, ha pa n’en deveze mui he-unan pe a dra da ober aluzenn, ec’h ampreste digant ar re all. Setu petra oue kaoz ma ne c’hellaz sina\nAdtapet diwar « https://br.wikisource.org/w/index.php?title=Pajenn:Morvan_-_Buez_ar_Zent,_1894.djvu/531&oldid=137750 »


Kontelezh Richmond | Becedia\nAr vretoned o tivroañ da vare aloubadeg Bro-Saoz e 1066\nAozer : Michel Brand'Honneur / Du 2016\nMab Eudes kont Breizh eo Alan ar Rouz. Feal-tre eo ouzh Gwilherm an Alouber, evel e dad, a zo niz d'ar roue. Ha gantañ e vo roet dezhañ karg ur domani ledan ha pouezus, dre m'emañ o tiwall harzoù bro-Saoz diouzh reoù bro-Skos. Ha dont a raio e veur, ar c'hont Stevan, da vout ur priñs ken galloudus hag hini Breizh, ur wech ma voe strollet e holl zouaroù, a veze graet Richmond eus outo, ouzh e zouaroù e Breizh, tro-dro da Wengamp ha Lambal.\nDre un emglev war ar glad e tapas krog duged Breizh war Enor Richmond e 1146. N'o deus ket bet tro da dennañ kalz diwar an douaroù-se, koulskoude, rak implijet e veze gant rouaned bro-Saoz evit kaout troad war politikerezh Breizh. E gwirionez, etre 1148 ha 1398, ar bloaz ma voe tennet da vat an domani digant dugelezh Breizh, ne chomas Richmond nemet 125 bloaz etre daouarn an duged, ha c'hoazh pa veze en e bezh ganto.\nEn XIvet kantved ne oa eus Richmond nemet strollad douaroù dindan aotrouniezh mestr ar c'hastell, bet lakaet urzh enni gant ar c'hont Stevan tro ar bloavezhioù 1120-1135, ar ger a Richmond o vezañ pennlec'h ar c'hontelezh (alese e anv). En hevelep mare e oa bet savet kontelezhioù Lambal ha Gwengamp. Urzhiet eo an tachennoù-se gant un aotrouniezh kastellan en o c'hreiz, pa ne oa kontelezhioù kozh Roazhon pe an Naoned diazezet war ur geoded Gallo-Roman kozh, pennlec'h ur c'hont hag un eskob.


Gwenddolew ap Ceidio - Wikipedia\nGwenddolew ap Ceidio\nGwenddolew ap Ceidio (marvet war-dro 573), pe Gwenddolau, a oa ur roue brezhon eus deroù ar VIvet kanved, a rene en Arfderydd (hizivArthuret) e mervent Skos ha gwalarn Saoz a vremañ, e tolead Moger Hadrian ha Carlisle. E Carwinley , nepell diouzh Longtown, en hanternoz da gêr Carlisle, e vije bet e gêr-benn, Caer Wenddolau.\nMerzhin badezet gant Sant Kentigern e Stobo Kirk, Borders, Skos.\nMab e oa da g-Ceidio ap Einion, ha breur da Eliffer Gosgorddfawr.\nKar e vije da Coel Hen, a vije bet o ren en Hen Ogledd (kreisteiz Skos a hiziv), pa voe kuitaet Enez Vreizh gant ar Romaned. Marteze ne oa ket tre ar wirionez.\nCaer Guendoleu ne oa ket degemeret gant e amezeien ar pezh a vroutas anezhañ da gevreañ gant roue Aedan mac Gabhran. Ar c'hevread-se, avat, a lakaas roue Riderch Hael Strathclyd da dostaat ouzh enebourien Caer Guendoleu, Peredur Paladr Hir ha Gwrgi Ebrauc.\nE 573 un tabut a zivout Caer-Laverock a voe abeg ur brezel. Lu Caer Guendoleu a stourmas ouzh re Ebrauc ha Stratclud e Emgann Arfderydd. 2100 a dud (ul lu vras evit ar maread-se) en-doa Gwenddolew ap Ceidio met ne voe ket a-walc'h. Lazhet e voe ha distrujet e voe e rouantelezh.\nE varzh, Lailoken a voe e diazez mojenn Marzhin\nCeidio ap Einion Roue Caer Guendoleu\n560 - 573 War e lerc'h:\nha Arawn ap Cynfarch\nAdtapet diwar « https://br.wikipedia.org/w/index.php?title=Gwenddolew_ap_Ceidio&oldid=1685634 »\nKemmoù diwezhañ degaset d'ar bajenn-mañ d'an 26 Gen 2016, da 11:37.


Pajenn:Morvan - Kenteliou hag istoriou a skuer vad evit ar Vretoned, 1889.djvu/491 - Wikimammenn\nPajenn:Morvan - Kenteliou hag istoriou a skuer vad evit ar Vretoned, 1889.djvu/491\nscouarn, ar re o deus digasset din he gomzou, n’o deus lavaret ger a gementse. Ar pez zo sur eo e voa helavar braz en deiz-ze. Setu ama-ta penauz e comze oc’h he garrigel :\nO va c’harrigel baour, nag a blijadur am eus-me oc’h azeza varnout ! Eur roue var he dron ne gaf ket ker soubl ar plun hag an tapissou alaouret a laker dindanhan, evel ma cavan-me da blench p’am be laket va c’hroc’hen maout dindanhon. Ama, avechou mintin mad, avechou goude va meren, avechou pa vezan skuis, me a ra pennadouigou cousket, hag a zach bouilladou moget euz an tamik benvek-ma a ia ato d’am heul, hag a ve eur c’hlac’har evidon ma teufen d’he derri. Ama, moredet pe anter gousket, me a gleo an alc’hueder o sevel en ear, me a gleo ar goucou o cana, me a ra uvreou euz ar re vrava…\nSell, petra eo an trouz-ze a glevan ? Petra zo erru aze da gas va uvre-me kuit ? Ah ! eur c’harros caer ; avoalc’h a ia euz ar seurt-ze dre ama. Mont a reont evel an avel ; strinca a reont ar pri ouzoc’h en eur dremen ha te, va c’harrigel baour, ma na vijen ket bet eveziant, ma n’am bije ket kemeret a zoursi ac’hanout, pell a zo e vijes bet bruzunet gantho. Hogen ar re a zo enho, hag hi zo eurussoc’h egedonme ? Ne ouzon ket ; gouzout a ran couscoude e velan aliesoc’h a zen trist eget a zen laouen er c’harroziou alaouret-ze. An dud-ze o deus re a zanvez ha re a draou d’en em emel anezo evit ma c’helfent caout plijadur var an douar. An dud-ze o defe izom da veza d’ar memez heur e Kemper hag e Brest pe e Montroulez, pe zoken e Paris. Anat avoalc’h eo dioc’h ar prez a vez ato varnezho. Evidonme a gaf din em euz amzer avoalc’h ; ne garan ket, o va c’harrigel, ruilla ac’hanout re vuan. Abred\nAdtapet diwar « https://br.wikisource.org/w/index.php?title=Pajenn:Morvan_-_Kenteliou_hag_istoriou_a_skuer_vad_evit_ar_Vretoned,_1889.djvu/491&oldid=162763 »\nKemmoù diwezhañ degaset d'ar bajenn-mañ d'an 29 Mae 2020, da 17:23.


Pajenn:Dizanv - Testamant Nevez Hon Aotrou hag Hor Zalver Jesus-Christ.djvu/170 - Wikimammenn\nPajenn:Dizanv - Testamant Nevez Hon Aotrou hag Hor Zalver Jesus-Christ.djvu/170\nSANT LUCAS, XXII.\n(22) Rag ar re-ze a vezo deiziou a gastiz evit ma vezo great kement holl a zo scrivet. (23) Malheur d’ar gragez o tougen frouez, ha d’ar magerezed en deiziou-ze ; rag eur walen vraz a vezo var ar vro-man, ha coler a vezo a-enep d’ar bobl-man. (24) Kweza a raint dindan lem ar c’hleze, hag e vezint kasset en captivite e-touez an holl nationou ; ha Jerusalem a vezo mac’het gant ar Jentiled, ken a vezo peurleuniet amzeriou ar Jentiled.\n(25) Siniou a vezo ebarz an heol, el loar hag er stered ; ha var an douar ar boblou a vezo en anken hag en nec’hamant, rag ar mor hag an tarzou mor a rai eun drouz spontus. (26) An dud a vezo evel prest da renta ho ene gant ar spount, o c’hortoz an traou a dle c’hoarvezout var an douar ; rag puissansou an envou a vezo brallet. (27) Ha neuze e velint Mab an den o tond var eur goabren, gant eur galloud hag eur gloar vraz. (28) Hogen, pa gommanso an traou-ze da c’hoarvezout, sellit d’an neac’h, ha savit ho pen, rag ho telivrans a dosta.\n(29) Hag e lavaraz dezhe eur barabolen : Sellit ouz ar vezen-fiez hag an holl gwez all ; (30) pa gommansont dispaka, ec’h ouzoc’h hoc’h-unan en eur velet anezhe ema tost an hanv. (31) Evel-se ive c’houi, pa velot an traou-ze o c’hoarvezout, gouezit ema tost rouantelez Doue. (32) E gwirionez e lavaran deoc’h penaos na dremeno ket ar generation-man ken na vezo c’hoarvezet an holl draou-ze. (33) An env hag an douar a dremeno, mes va c’homzou na dremenint ket.\n(34) Likit eta evez ouzoc’h hoc’h-unan, gant aoun na zeufe an debauch, ar vezventi ha sourciou ar vuez-man da bouneraad ho calon, ha na gwezfe an devez-se varnoc’h heb gouzoud deoc’h. (35) Rag evel eur roued e teuio var gement hini a zo o choum var c’horre an douar. (36) Beillit eta ha pedit e pep amzer, evit ma veot kavet dign da dec’het diouz an holl draou-ze a dle c’hoarvezoud, ha da choum dirag Mab an den.\n(37) Hogen, Jesus a gelenne e-pad an deiz ebarz an templ, ha diouz an noz ez ea er meaz hag en em zalc’he var ar menez hanvet menez olived. (38) Ha da c’houlou deiz, ar bobl holl a deue d’hen kavoud en templ, evit selaou anezhan.\nTOSTAAD a rea gouel ar bara heb goell hanvet\nAdtapet diwar « https://br.wikisource.org/w/index.php?title=Pajenn:Dizanv_-_Testamant_Nevez_Hon_Aotrou_hag_Hor_Zalver_Jesus-Christ.djvu/170&oldid=125267 »


Search for "section:" . (isset($hansardmajors[$1]["title"]) ? $hansardmajors[$z]["title"] : "$z") OR "section:" . (isset($hansardmajors[$1]["title"]) ? $hansardmajors[$z]["title"] : "$z") (speaker:Máiría Cahill OR speaker:Michael McGrath) (KildareStreet.com)\nResults 1-20 of 844,138 for "section:" . (isset($hansardmajors[$1]["title"]) ? $hansardmajors[$z]["title"] : "$z") OR "section:" . (isset($hansardmajors[$1]["title"]) ? $hansardmajors[$z]["title"] : "$z") (speaker:Máiría Cahill OR speaker:Michael McGrath)\nSubscribe to an email alert for "section:" . (isset($hansardmajors[$1]["title"]) ? $hansardmajors[$z]["title"] : "$z") OR "section:" . (isset($hansardmajors[$1]["title"]) ? $hansardmajors[$z]["title"] : "$z") (speaker:Máiría Cahill OR speaker:Michael McGrath)